Barusan kita udah ngomongin nonton olahraga langsung di lapangan. Biar pas, sekarang kita omongin juga gimana nonton pertandingan olahraga dari tipi. Nonton olahraga dari tipi juga kadang lebih enak dibanding nonton langsung. Kayak nonton balapan motor yang jalanannya liku-liku, kalo kita nonton langsung yang keliatan cuma sekelebat aja, abis itu ngilang lagi motornya. Kalo nonton dari tipi, kita bisa liat jalanan balapannya dari jauh yang udah disenter kamera. Motor-motor balapan juga banyak yang bisa kita liat, kagak cuma sekelebat aja. Apalagi sekarang udah banyak tipi dijital yang muncul. Nah, kita bisa pilih tipi-tipi yang pas buat ditonton. Biar mata kita enak nontonin olahraganya. Ada tipi yang terang banget ampe silo bikin mata jadi perih, tapi ada juga tipi yang warnanya adem. Jadi, mata kita nyaman nontonnya. Enaknya nonton di rumah pake tipi, kita bisa nontonnya sembari rebahan. Ini pas banget buat orang-orang yang lebih demen ngedekem di rumah.


Senjata tradisional ape aje yang elu tau? Elu tau Keris kagak? Keris entu senjata tradisional dari Bali. Katenye, masyarakat Bali entu make senjata tradisional keris buat ngebela diri dan wakilin orang buat hadirin undangan pernikahan. Selaen entu, mereka ade kepercayaan kalo keris bisa nyembuhin orang dari gigitan binatang berbisa dengan cara merendam keris di dalam air. Ukiran keris Bali bermacam-macam. Ada yang mempunyai bentuk patung dewa, patung pedanda, penari, raksasa, kepala kuda, dan sebagainya. Gagang keris dibikinnye dari kayu, tapi ade juga yang dihias permata. Biasanye pegangan keris agak gede dan panjang. Nah entu die tentang senjata tradisional yang namenye Keris.


Syahi manis ntu jenis minuman nyang jadi kedemenan banyak orang. Selaen rasanye nyang kaga tawar dimulut, syahi manis juga gampang dibuat. Timbang nyampurin bubuk syahi ame gula, terus seduh ame air anget; syahi manis ude siap disajiin. Syahi anget juga punye mangpaat buat ngangetin badan, apelagi pas lagi udara lagi dingin. Syahi (make atawa kagak make gula) juga udah ngandung antioksidan, nyang bisa bantu nangkal radikal bebas di dalem tubuh. Cuman kalo keseringan nyahi bisa ningkatin risiko diabetes. Soalnye, satu gelas syahi biasanye makedua sendok makan gula nyang setara ame kurang lebih 13.5 gram. Bates ngonsumsi gula saban hari ntu nyang disaranin ame Kemenkes cuman 54 gram.


buat aye nyang idupnye udeh kebiasa di kota, kadang tuh suka ngayal kalo pengen hari tuanye di desa gitu dengan suasana nyang nyaman, damai, tenteram. Pengen suatu saat punya rumah di desa trus ngurusin hewan ternak ama hasil tani. Punya tanah tapi hasilnye di garap ama orang nanti kite tinggal nikmatin hasilnye. Kalo udeh tua mah mau ngapain lagi emang. Kalo di desa ka kite bisa fokus ama akhirat. Kalo di kota idup kayanye kejar-kejaran banget supaya dapet kualitas idup nyang dinilai orang bae. Nurutin begitu mah kaga bakal ada sudahnye pan. Kite terus ikut-ikutan bae kaga ada tenangnye gitu.


: Elu doyan seafood? Tau kagak, selaen enak, badogan satu entu juga banyak manfaatnye? Bahkan katanye seafood itu salah satu jenis badogan yang paling sehat di dunia karena banyak nutrisinye, kayak protein, vitamin D, dan asam lemak omega 3. Manfaat yang ade di seafood entu misalnye; banyak nutrisinye, nurunin resiko serangan jantung dan stroke, ngedukung perkembangan organ tubuh, dukung kesehatan otak, bantu cegah dan ngatasin depresi, banyak vitamin D, nurunin resiko penyakit autoimun, bantu cegah asma buat bocah, ngelindungin mata buat para lansia, dan bahkan bisa ningkatin kualitas tidur. Tuh kan, banyak bener manfaatnye! Bener-bener bagus deh ngbadog seafood! Jadi, seafood entu kagak cuma enak aje, tapi banyak bener manfaatnye!


Rencananye mah udeh mateng banget mau jalannye hari sabtu, tapi tiba-tiba pade kaga bisa karna katanye ada arisan kelurga di rumah Nyak. Mau kaga mau juga kan aye kaga bisa ikut mesti bantuin masak ama segala macemnye. Akhirnye jalan-jalannye diundur hari Minggu sore, kebeneran tuh pasti bisa bawa kue banyak karna abis bikin kue buat arisan. Nah akhirnye jadi juga tuh jalan ke Taman hari minggu, kite jalan dari siang karna biar nyampe sono kaga terlalu sore gitu. Nah sampenye di sono tuh aye bingung karna kaga tau disebelah mana tamannye, ya namanye juga ditengah kote pan kaga nyangka ada taman nyang segitu gedenye.


Olahragè amat baèk dalêm ngêjagè kêbugêran ama kêsèhatan awak, têrmasup buat bocah amè orang tue, bahkan mangkin dini sêsêorang kênal olahragè, diè bakal mangkin tuman ngêlakuinnyè wayah dêwasè nanti. Kagak adè istilèh kêbangêtan gancang buat ngênalin aktipitas pisik padè bocah-bocah. Pênêlitian gè ngunjukin bahwa hubungan antarè aktipitas pisik ama kognisi udèh dimulè padè awal orok. Têrus sêiring bêjalannyè waktu, pêrkêmbangan masing-masing aktipitas bakal ngêdorong pêrkêmbangan kêmampuan laènnyè. Pêrkêmbangan awal gêrakan motorik kasar bêrbarêngan amè pêratian dasar, têrus ngêrangkak sêrtè bêjalan kêhubung amè carè pikir adaptip amè plèksibêl. Dari mulè batita, bocah udèh bisè dikênalin amè olahragè. Puguh ajè, kudu dipilihin jênis olahragè nyang sêsuè amè kêmampuannyè ajè.


Masa bocah itu masa yang paling nyenengin banget. Banyak banget kenangan di waktu ini. Apalagi waktu maennya yang paling banyak. Maenan waktu kecil banyak ngandelin gerakan badan. Kagak jadi masalah kalo di waktu ini kita braga-brigi ama banyak kedekeran. Orangtua malahan demen banget kalo kita banyak di luar rumah, kagak kelamaan ngedekem aja di dalem. Biarpun kadang kalo maen sering kelayapan jauh-jauh, yang penting bocah kudu bilang. Maenan yang banyak bikin badan kagak bisa diem ini bisa jadi olahraga buat bocah-bocah. Ini yang bikin bocah pas masih kecit itu pada aktif ama sehat-sehat aja, walopun bikin emak dikit-dikit ngomel lantaran pas pulang maen baju bocah pada dekil ama kumel.


Nabi Yunus termasuk salah satunye Nabi yang kisahnye diceritakannye berkali-kali dalam Al-Qur’an. Bahkan, namanye diabadikan menjadi salah satu surah. Allah menceritakan kisah Nabi Yunus sebanyak empat kali dalam kitab-Nya tersebut. Kisah Nabi Yunus juga dapat kita temukan pada Surah As-Saffat (37) ayat 139—148: “Dan sungguh, Yunus benar-benar termasuk salah seorang Rasul, (ingatlah) ketika dia lari, ke kapal yang penuh muatan, kemudian dia ikut diundi ternyata dia termasuk orang-orang yang kalah (dalam undian). Maka dia ditelan oleh ikan besar dalam keadaan tercela. Maka sekiranya dia tidak termasuk orang yang banyak berzikir (bertasbih) kepada Allah, niscaya dia akan tetap tinggal di perut (ikan itu) sampai hari kebangkitan. "Kemudian Kami lemparkan dia ke daratan yang tandus, sedang dia dalam keadaan sakit. Kemudian untuk dia Kami tumbuhkan sebatang pohon dari jenis labu. Dan Kami utus dia kepada seratus ribu (orang) atau lebih, sehingga mereka beriman, karena itu Kami anugerahkan kenikmatan hidup kepada mereka hingga waktu tertentu.”


Gurita adalah salah satu hewan yang hidupnye di terumbu karang. Ntu hewan memiliki 8 lengan (bukan tentakel) dengan alat pengisapnye berupa bulatan-bulatan cekung pada lengan yang digunakan untuk bergerak di dasar laut dan menangkap mangsanye yang bakal jadi ganyemannye. Lengan gurita merupakan struktur hidrostat muskuler yang hampir seluruhnya terdiri dari lapisan otot tanpa tulang atau tulang rangka luarnye. Gurita tidak memiliki cangkang sebagai pelindungnye di bagian luar seperti halnya Nautilus dan tidak memiliki cangkang dalam atau tulang seperti sotong dan cumi-cumi. Paruh adalah bagian terkeras dari tubuh gurita yang digunakannye sebagai rahang untuk membunuh mangsa dan menggigitnye menjadi bagian-bagian kecil. Gurita selain termasuk dalam kelompok seafood, bayinye gurita sering dijadiin ganyeman di sushi dan ganyeman jepang dijadiin isiannye takoyaki.


Ragam kuliner yang berasal dari Provinsi Sulawesi Selatan memiliki ragam keunikkan cita rasa yang menggugah selera ngegares kite. Berkat kekayaannye budaya dari empat etnik utama di Sulawesi Selatan yaitu Makassar, Bugis, Toraja, dan Mandar menghasilkannye perpaduan cita rasa yang khas. Bagi siapepun yang berkunjung ke sana, maka wajib mencicipi kuliner khas Sulawesi Selatan. Barobbo merupakan ganyeman khas Sulawesi Selatan yang dibuat dari jagung. Kagak lupa, dicampur dengan sayur-sayuran dan bahan lainnye. Bisa juga ditambahkannye irisan, ayam, ikan, udang, dan lainnye sesuai selera. Ganyeman ntu memiliki cita rasa yang ringan jika dibandingkannye dengan ganyeman khas Sulawesi Selatan lain yang mayoritas kaya bumbu dan terbuat dari daging.


Kira-kira pada tahun 2019, teman saya yang mengetahui kalau saya punya hobi jeprat jepret minta tolong ke saya untuk menemaninya nembeli kamera bekas untuk putrinya. Putri teman saya ini pada waktu itu hampir lulus SMA/SMU dan berencana ingin melanjutkan kuliah jurusan desain komunikasi visual (DKV). Berdasarkan hal tersebut, sebagai bapak yang baik, ia ingin melengkapi kebutuhan anaknya untuk sekolah nanti. Akan tetapi, teman saya ini memiliki kebiasaan dan keahlian membeli barang-barang bekas tapi menurutnya masih bagus atau yang rusak namun bisa diperbaiki lagi secara murah, karena membeli barang-barang yang nantinya mengalami penurunan nilai (seperti mobil, tv layar datar + sound theater, iPhone 7 Plus 128 GB, MacBook Air, dsb.) menurutnya adalah sebuah pemborosan. Maka untuk kamerapun, teman saya juga ingin mencari kamera bekas yang masih dalam kondisi mulus. Ia menggunakan aplikasi O*x untuk mencari kamera yang ia inginkan, membuat kontak dengan si penjual, negosiasi harga via telepon, lalu membuat janji temu. Demi keamanan kedua belah pihak, maka pertemuan diputuskan untuk dilakukan pada siang hari, di tempat ramai. Jadi kami bertemu di Keude Kupie (tempat ngopi-ngopi a la Aceh).


Kayaknye, semua jaman sekolah aye sejak SD sampe SMA, pasti ade mata pelajaran olahraga bola basket. Bahkan dalem satu jenjang sekolah, bisa beberape kali ade entu jenis olahraga di mata pelajarannye. Basket entu termasuk olahraga buat bocah Sekolah Dasar alias SD. Olahraga yang ngelibetin bola dan kudu dimasukin ke suatu ring atau keranjang bolong di tiang entu katenye  merupakan cara efektif buat bikin para bocah aktif secara fisik. Olahraga bola basket juga bakalan macu para bocah buat belajar bermain dan bekerja secara tim. Kagak entu doang, para bocah juga bisa belajar kontrol badannye lewat metode “defense” dan “offense” pade pelaksanaan olahraga bola basket. Nah hal entu bakalan ningkatin keterampilan pada hal kecekatan, kekuatan otot, dan bisa ngelatih pemikiran para bocah karena die kudu kerja sama dengan beragam anggota timnye buat cetak gol.


Elu orang Jakarta? Atau elu mau ke Jakarta? Doyan makanan legendarisnye Jakarta yang namanye Soto Betawi kagak? Nah kalo elu doyan, aye mau rekomendasiin waroeng makan yang nyediain Soto Betawi legendaris. Buat elu yang belom pernah nyobain atau bahkan kagak doyan Soto Betawi, aye jamin bakalan doyan! Nah, waroeng makan yang nyediain Soto Betawi legendaris entu namanye “Soto Betawi Hj. Husein”. Soto Betawi Hj. Husein ini dikate sebagai “Soto Betawi legendaris". Beuh, mantep bener julukannye! Udeh kebayang deh, rasanye pasti enak bener! Nah, Soto Betawi Hj. Husein ini letaknye di daerah Jakarta Selatan. Buat harganye, elu kagak perlu keluarin duit banyak-banyak. Entu karena satu porsi Soto Betawi legendaris itu cuma 32 rebu aje. Jadi tunggu ape lagi lu? Gas deh ke sono!


Elu tau kagak, kalo selain banyak macemnye, hobi entu juga banyak manfaatnye? Misalnye nih, elu hobi baca buku. Nah dari kegiatan hobinye elu yang doyan baca buku, elu bisa dapet beragam ilmu. Dari baca buku, selaen elu dapet ilmu, elu juga bisa ningkatin ide elu. Selaen hobi baca buku, hobi melukis juga ada manfaatnye! Buat oraang yang hobinye ngelukis, pasti seneng kan kalo bisa ngelakuin entu hobi? Nah selaen seneng, selama ngelakuin hobi ngelukis, otak lo juga bisa berkembang, ningkatin konsetrasi, nalar logis, dan pastinye ngejaga mood elu! Jadinye, punya hobi dan ngelakuinnye entu hal yang baek. Tapi inget ye, jangan berlebihan sampe lupa waktu. Kewajiban tetep harus jadi prioritasnye elu. Oke?


Adè sêbuah hotèl bêsêjarèh di Surabaya. Hotèl nyang bêrlokasi di Jalan Tunjungan 65 êni dibangun padè 1 Juni 1910 amè Sarkiês bêsodarè. Awalnyè hotèl êni bêrnamè Hotèl Oranjê karna bangunannyè bêwarnè oranyê. Hotèl dibangun buat ngasih pênghormatan kêpadè Bêlanda nyang wayah ntu adè di Surabaya. Padè 19 Sèptèmbêr 1945 adè pêristiwè pênyoèkan warnè biru padè bêndèra Bêlandè nyang bêkibar di hotèl ini. Bangunan nyang karang bêwarnè putih gading êni mêrupakan hotèl bintang limè dêngan total 143 pangkèng di lantè atu amè duè. Hotèl êni masing têtêp ngêmêrtahanin gayè arsitèktur art dèco. Lukisan-lukisan nyang nampilin kêadèan Surabaya tèmpo dulu jugè têrtatè apik di tèmbok lobi hotèl. Karang hotèl êni bêrnamè Hotèl Majapahit.


Hal laen nyang mesti diperhatiin bener-bener tuh juga kendaraan nyang kite pake, karna kalo kaga kendaraan kite pan pasti kaga nyampe. Kebeneran aye berangkat ke Kuningan Jawa Barat tuh naek mobil elf, mobilnye sih bagus, nyaman juga mobilnye, terus supirnye juga bawa kaga ugal-ugalan. Sebenernye juga aye rada takut tuh karna katanye supirnya baru pulang pisan tuh dari Bandung, udeh gitu mobil nyang dipake juga sama. Cuma kan kalo mau pegih-pegih jauh mesti berdoa trus serahin semuanye ama Allah ta ala. Selama perjalanan tuh lancar, cuma pas mau keluar tol cirebon sempet ade masalah, mobilnye tuh bau sangit gitu trus ac juga kaga berasa jadi panas, nah kebeneran aye dibalakang supir trus ngerasa mesinnye panas banget. Untungnye udeh mau deket hotel jadi mobinye bisa langsung di bawa ke bengkel, pelanyanannya sih memuaskan jadi kaga ampe jadi masalah gede.


Apanan kalo nglenyom sayur-sayuran barang pasti kudu merhatiin cara ngolahnye. Sayur nyang jadi kedemenan orang nyang punye diabetes mah sayur pare. Sayuran eni punye ciri nyang gampang diinget, rasanye pait banget. Sayur ijo bekulit kasar eni sumber vitamin ama mineral nyang antep bener. Ngleyom pare katenye sih bisa ngurangin gejala penyakit kayak kolesterol, bikin adem gula darah, ampe ningkatin produksi ASI di ibu nyang lagi nyusuin. Cara masak pare biar kagak pahit ntu milih pare nyang masih muda terus bersihin make cara ngikis permukaan parenye. Abis ntu potong dah tipis-tipis, rendem di aer garem paling bantar 20-30 menit. Pas masak bisa direbus ame daon jambu biji atawa ame garem, gula, terus cuka. Cara nyang paling sering dipake buat ngolah pare ntu dikasih bumbu pedes ame gurih.


Elu tau kagak, kalo pas abad pertengahan – sekitar abad ke-8 sampe abad ke-12 Masehi – Islam entu jadi sumber ilmu pengetahuan dan penemuan? Pas entu, banyak bener tokoh ilmuwan dari berbagai bidang yang muncul di Peradaban Islam. Setelah mereka lahir dan muncul sebagai ilmuwan di entu masa, mereka berkontriusi ke dalam berbagai bidang. Mereka jadi ilmuwan, mereka nemuin ini-itu, intinye mereka bener-bener berkontribusi dalam peradaban. Bahkan ada juga yang nguasain berbagai disiplin ilmu sekaligus. Beberape tokoh Islam yang jadi ilmuwan di peradaban Islam entu ada; Ibnu Sina (die seorang filsuf, ilmuwan, dan dokter), Al Khawarizmi (ilmuwan Matematika), Al Kindi (penulis terkait ilmu beragam bidang), Abdul Wafa (ngembangin metode trigonometri) dan laennye. Nah entu die beberapa tokoh keagamaan yang jadi ilmuwan pas peradaban agama Islam.


Talindo atau popondi adalah salèh atu alat musik tradisional nyang bêrasal dari Toraja, Sulawèsi Sêlatan. Katè 'tolindo' mêrupakan sêbutan bagi orang-orang di daèrah Bugis, sêdêngkan katè 'popondi' mêrupakan sêbutan nyang sêring dilontarin olèh orang-orang nyang bêrasal dari daèrah Makassar. Alat musik êni dikêjè dari kayu solid, sênar, amè batok kêlapè. Talindo atau popondi punyè bêntuk nyang unik, yakni bêrbêntuk busur kayak tanduk sampi atau kêbo nyang bêtumpu padè batok kêlapè. Alat musik tradisional êni têrmasup jênis sitar bêrdawèi atu karna èmang tibang punyè atu sênar. Carè maènin talindo atau popondi dêngan carè dipêtik. Ngasilin bunyi dawèinyè dêngan carè digèsèkin ngêgunèin alat khusus nyang dikêjè dari bilèh bambu amè tali nyang padè akhirnyè ngêluarin suarè nyang khas.


Rumah adat di Indonesia entu macem-macem bener soalnye Indonesia entu kan katenye negara yang kaya suku dan budaya. Jadinye kagak heran kalo nyatanye Indonesia pun punya banyak bener jenis rumah adat dan sesuai dengan daerahnye. Kalo diitung berdasarkan jumlah provinsi, setidaknye ade 34 jenis rumah adat. Nah tapinye, tiap provinsi pun bahkan punya rumah adat lebih dari satu. Macem-macem rumah adat di Indonesia entu ade; Rumah Kebaya, Rumah Sunda, Rumah Joglo, Rumah Panjang, Rumah Limas, Rumah Tambi, Rumah Honai, Rumah Gadang, Rumah Baileo, Rumah Tambi, dan laennye. Banyak bener deh rumah adat di Indonesia, soalnye satu provinsi aje kadang ade rumah adat lebih dari satu.


Ketentuan di kelas belajar bikin kue di kelas private joyful tuh sama sekali kaga merugikan kite, sekali pertemuan kite tuh dapet waktu nyang lama sekitar 3 jam. Hasil kue nyang kite bikin tuh udeh jadi milik kite, jadi boleh deh tuh langsung dimakan ato dibawa pulang buat dicicipin keluarga. Chef nyang ngajarin juga chef ahli nyang udeh 20tahun dibidangnye. Kalo kite kaga ade waktu tuh buat pergi ke tempat lesnye kite bisa tuh minta pengajarnye buat dateng ke rumah kite, wah bener-bener bukan maen ye pelayanannye, mau gimana aje tetep diusahain. Semisalnye kite bingung nih mau bikin ape, kite bisa milih tuh resep apa nyang mau dipake trus itu tuh udeh disediain ama pihak joyfulnye.


Decluttering atau ngêrapiin adalah istilèh nyang digunèin buat aktipitas nyirtir atau milah barang nyang udèh kagak kêpakè di dalêm rumèh. Kêadèan rumèh nyang sêmrawut sêringkali ngêningkatin strès. Mênurut sêbuah pênêlitian, orang nyang rumèhnyè rapi punyè tingkat hormon kartisol nyang lêbih rêndèh daripadè orang nyang rumèhnyè sêmrawut. Sêlaèn ntu, kêadèan rumèh nyang rapi cêndêrung punyè idup nyang lêbih sèhat. Krèatipitas amè idè-idè jugè bakal lêbih gampang nongol dari kêadèan rumèh nyang rapi. Padè dasarnyè, ngêrapiin rumèh adalah carè buat ngêrawat diri dèwèk jadi lêbih baèk. Kêbiasèan ngêrapiin êni jugè bisè ngingêtin êlu amè barang-barang nyang udèh êlu punyè sêhinggè bisè ngurangin pêrilaku konsumtip.


Matahari yang bersinar cerah bener di pagi hari pelaksanaan upacara keagamaan Hari Raya Idul Fitri. Pas paginye upacara keagamaan Hari Raya Idul Fitri, orang Islam pade kudu salat eid. Aye salat eid di lapangan yang di sekitarnye banyak pohon-pohon ijo dan kite salatnye di atas rumput sintetis. Pemandangan salat eid bener-bener indah, langit pagi yang biru, gumpalan awan putih, pohon-pohon ijo, dan rumput sintetis yang bersih. Belom lagi entu lapangan ijo dipenuhin orang-orang salat eid yang pake mukena warna-warni, pemandangannye jadi makin bagus. Abis salat eid, aye pulang ke rumah dan rumah udeh banyak makanan layaknye lebaran. Ade sayur ketupat, ketupat, daging bakar, rendang, semur, dan laennye. Selesai sarapan, aye pergi ke rumah nenek-kakeknye aye bareng enyak-babehnye aye. Nah pas sampe di rumah nenek-kakeknye aye, ternyate udeh ade keluarganye kakek aye. Aye pun salaman sama mereka. Eh ternyate, ade kakak sepupu aye yang cakep. Udeh cakep, mukanye kayak orang Timur-Tengah campuran bule, tinggi pula. Bener-bener seneng aye pas Hari Raya Idul Fitri taon 2018 entu!


Bebek goreng lalada jadi pilian nomor atu kalo lagi mampir ke Bekasi. Tempat makan nyang adenye di jalan nusantara eni emang selalu rame apelagi pas bulan puase. Tempat eni biasenye dijadiin pilian utame buat buka puase bareng temen-temen, sodare, dan laennye. Menu nyang disajiin ade macem-macem, dari ayam, bebek, ikan semue ade. Olahannye ge macem-macem, ade nyang dibakar, digoreng, dibikin bumbu peda, dipepes, pokonye lengkap. Dagingnye ora alot pisan, empuk, bumbunye ngeresep, porsinye gede. Satu lagi nih, sambelnye di tempat eni juga juare. Harge nyang ditaro mayan murah banget. Harge ayam mulei dari 18 rebu udah dapet paket ama nasi tambah sambel sama lalapannye, kalo bebek mulei dari 25 rebu udeh dapet nasi, sambel, ama lalapannye.


Bisnis daring êlu kudu ngêmanpaatin mèdia sosial. Lêbih baèknyè lagi, êlu ngêgunèin sêgalè bêntuk mèdia sosial nyang adè wayah êni, mulè dari Instagram, Twitter, Facebook, amè TikTok. Mèdia sosial bakal ngêbantu jualan êlu diliat amè dikênal lêbih banyak orang. Tapi, êlu pêrlu pokus dalêm ngêlolè saban mèdia sosial nyang dimilikin. Êlu jugè bisè ngêmanpaatin pitur-pitur di mèdia sosial nyang bisè ngêbantu pênjualan produklu. Misalnyè, halaman pênggêmar di Facebook. Dêngan pitur ntu, êlu bisè nginpormasiin produklu sêcarè gratis amè orang-orang bisè ngêdapêt kabar têrbaru têntang produklu. Pitur laèn nyang bisè êlu manpaatin adalah iklan di mèdia sosial. Èmang, êni kagak gratis, tapi êni bakal amat ngêbantu pênjualan karna dêngan êni produklu jadi mangkin banyak dikêtauin orang. Mangkin orang tau, mangkè mangkin gêdé pêluang produklu bakal dibêli.


Teknologi makin canggih dan makin tersebar luas juga ke segala tempat. Kagak cuma makin berkembang kecanggihannye, kini mereka tersebar luas bahkan sampe orang di desa pun udeh bisa make ponsel. Bisa dikate, kemajuan teknologi entu emang bikin keidupan mereka makin gampang. Elu tau kenape lebih gampang? Misalnye aje dulu mereka kalo silaturahim ke orang, kudu ngelaluin perjalanan dan ketemu orang secara langsung, tapi berkat kemajuan teknologi mereka bisa hemat waktu dan biaya, dengan silaturahim lewat ponsel. Bahkan para bocah pun juga udeh mulai kenal ponsel dan make juga.Cuma kudu diinget, pemakean ponsel entu kudu ade batesnye. Para bocah yang kagak ade batesan maen ponsel, katenye bakalan kena dampak laen, ya entu jadi kecanduan game dan malah lalai sama tugas-kewajiban mereka buat masa depan.


Strès adalah rèaksi umum awak wayah êlu ngadêpin ancêman atau têkênan psikologis nyang ngêmungkinin êlu buat nyêsuèin diri di lingkungan atau situasi baru. Bagi sêbagian orang, strès mungkin bisè nyêbabin kurang molor atau molor kurang tibra. Kalo hal êni têrus bêlanjut, êlu justru bisè mangkin strès, kurang bêtênagè, amè susèh konsèntrasi atau pokus dalêm ngêjalanin aktipitas sêari-ari. Strès amè kurang molor jugè bisè ningkatin risiko têrjadinyè bêrbagè masalèh kêsèhatan sêrius, sêpêrti pênyakit kardiovaskular, dèprèsi, amè obèsitas. Kalo êlu lagi strès amè susèh molor, cobèlah buat nyiptèin suasanè molor nyang antêng amè kêrasan, misalnyè dêngan ngêrêdupin lampu pangkèng atau nyalèin aromatèrapi. Jangan lupè jugè buat sêlalu nyukupin waktu molor saban malêm sêkagaknyè 7–8 jêm.


Pêrlombèan lari jarak jauh Borobudur Marathon 2022 suksès digêlar di Taman Lumbini Candi Borobudur, Kabupatèn Magêlang padè Minggu, 13 Nopèmbêr 2022. Padè katêgori lanang, Khoirullah nyang mêrupakan pêlari dari Padang suksès ngamanin gêlar juarè katêgori half marathon (21 km) dêngan catêtan waktu 1 jêm 18 mênit. Mênariknyè, Khoirullah ngêgondol mêdali juarè di kêmilusêrtèannyè nyang pêrtamè dalêm Borobudur Marathon. Sayangnyè, Khoirullah kagak ngêdapêt tambèhan bonus dari komitè Borobudur Marathon 2022 karna gagal mêcahin rèkor waktu sêbêlonnyè, yakni 1 jêm 15 mênit.
Mênurut Khairullah, milu lomba Borobudur Marathon 2022 adalah pêngalaman nyang amat bêkêsan lantaran ajang êni bêbèda amè kumpetisi-kumpetisi lari laènnyè. Salèh atu ciri khas Borobudur Marathon adalah kêbêradèan masarakat sêkitar rutê nyang milu ngasih dukungan amè bêintêraksi langsung amè parè pêlari.


Tinggal di dèsa mêrupakan sêbuah hak istimèwa. Lingkungan di pêdèsaan nyang kagak banyak dirobah manusiè ngêjè suasanè di sono têtêp asri amè sejuk. Kagak adè polusi udarè nyang bisè sampè ngêrobah warnè langit dari biru jadi kêlabu. Di dèsa, masing banyak orang nyang ngêgunèin sêpèdah atau bahkan bêjalan kaki buat pêgi kê suatu têmpat. Di dèsa jugè kagak adè cêrobong asêp pabrik. Ngêrasèin sêsêknyè kotè saban jêm bêrangkat amè pulang gawè kadang ngêjè êlu rindu buat pulang kampung. Di dèsa danta kagak pêrnèh kêdêngêr suarè klakson nyang bêsautan tibang karna kêdagar-dagar buat sampè di têmpat tujuan. Di mari gè kagak adè antrèan kêndarèan ngulêr di jalan rayè.


Gong sêkati mêrupakan atu sèt alat musik nyang digunèin di Cirêbon amè sêkitarnyè. Biasènyè têrdiri atas bonang, gong, amè laènnyè. Kêbêradèan gong sêkati di Cirêbon amat êrat kaitannyè dêngan dakwah amè syiar Islam. Dulu masarakat Cirêbon banyak nyang pèngèn ngêliat pêrtunjukan gong sêkati êni. Padè wayah ntu parè wali ngêbolèhin masarakat buat ngêliat pêrtunjukan gong sêkati dêngan sarat ngêbacè duè kalimat sahadat tanpè harus ngêyakinin isinyè. Sêtêlèh masup pagêlaran gong sêkati, masarakat dikênalin duniè Islam liwat lakon-lakon nyang dibawèinnyè. Padè babak nyang disêrtèin lakon ênilah parè wali ngêdantain têntang Islam. Masarakat nêmuin kêcocokan amè ajaran Islam nyang padè akhirnyè mêrèka mutusin buat masup Islam.


Liburan akhir tahun ke Bandung, rasanya tak lengkap kalau tidak membawa buah tangan satu ini. Ibaratnya, belum sah ke Bandung kalau belum beli peuyeum. Penganan khas warga Bandung itu memang banyak dijual di setiap toko oleh-oleh. Salah satunya di pusat oleh-oleh yang berada di Jalan Raya Bandung-Cianjur. Seperti lagunya, makanan yang berbahan baku dari singkong difermentasikan itu sudah dikenal sejak dulu. Bahkan ada anggapan, jika melancong ke Bandung, tak lengkap rasanya bila tidak membawa oleh-oleh peuyeum Bandung. Selain itu, harganya yang murah menjadikan makanan yang memiliki rasa manis asam dan empuk saat digigit ini, dicari oleh banyak orang. Terutama oleh warga yang sedang berwisata ke Bandung. Peuyeum Bandung cocok sekali dihidangkan di waktu santai atau istirahat meskipun hanya ditemani secangkir teh hangat. Bisa juga diolah dengan tepung terigu laiknya pisang goreng.


Kalo ude tetarik jualan onlen, ude belajar banyak soal pemasaran, algoritme, ame pitur-pitur tetentunye, ade baenye kudu nyiapin diri dulu sebelon bener-bener mulai. Ade beberape care nyang kudu diikutin sebelon jualan onlen, neh. Petame, kudu cermat ngeliat peluang bisnis. Biarin diri tebuke aje ame semue hal, soalnye kagak ade nyang tao peluang ntu bise dateng dari mane aje. Kedue, kudu tao masyarakat jaman karang lagi butuh ape, ato bahase kerennye "tren pasar". Singkatnye, ape nyang lagi ngetren karang? Nah, ntu bise bangat dijadiin bahan jualan. Ketige, cari tao soal kompetitor. Ape kelebihannye, gimane care die ngelayanin pelanggan, platporm ape aje nyang dipake, range hargenye berape aje, ape promo nyang die kasi kek gimane aje. Keempat, selaen kudu kenal tren, kudu tao juge enih sasaran jualan kite siape. Mao ke remaje, enyak-enyak nyang ude punye anak, ato orang-orang dengan hobi tetentu. Terakhiran, tetepin model bisnis, mao make platporm ape? Website, media sosial, ato marketplace?


Elu tau kagak, kalo baca kitab suci agama Islam alias Al-Qur’an ade banyak manfaatnye? Bahkan katanye, baca Al-Qur’an entu ibarat perdagangan yang kagak pernah ngerugi. Kenape dikate kagak ngerugi? Pertama, satu huruf Al-Qur’an bernilai 1 kebaikan dan dilipatkan jadi 10. Kedua, ngapusin kesalahan. Ketiga, tiap bertambah kuantitats baca Al-Qur’an maka bertambah juga balesan pahal dari Allah. Keempat, baca Al-Qur’an entu bakalan datengin kebaikan. Kelima, baca Al-Qur’an bakalan datengin syafa’at. Sebenernye masih ada banyak lagi manfaat-manfaat dari baca kita suci agama Islam alias Al-Qur’an. Bahkan baca Al-Qur’an juga dikate sebagai salah satu ibadah paling agung. Entu die beberapa manfaat dari baca kitab suci agama Islam alias Al-Qur’an. Nyok kite baca Al-Qur’an buat ibadah ke Allah dan dapetin banyak manfaatnye!


Olahraga basket gampang bener dilakuinnye terus bejibun manfaat bisa rasakan, seperti tubuh menjadi lebih tinggi. Kagak sedikit atlet bola basket memiliki badan yang tinggi. Hal ntu dikarenakannye permainan bola basket mampu meregangkan otot kaki, tulang belakang, serta tulang kaki. Dengan memanjangkannye tulang-tulang ntu tersebut, tubuh bakalan menjadi lebih tinggi. Menurunkan berat badan, olahraga bola basket ntu dapat membakar sekitar 700-750 kalori yang ada, sehingga lemak yang berlebih akan hilang saat bermain. Menghindari osteoporosis, hal ntu bermanfaat lantaran melakukan aktivias lari yang dapat membuat tulang-tulang dalam tubuh akan semakin kuat jika dilakukan secara teratur. Meningkatkan kesehatan kardiovaskular, bola basket adalah permainan cepat yang melibatkan banyak lari, dribbling, berbalik cepat, passing, melompat, dan melempar bola ke ring. Jadi, olahraga ntu dapat berfungsi sebagai latihan kardiovaskular yang efektif, karena mempercepat pernapasan dan meningkatkan pasokan darah yang mengangkut manfaat oksigen ke otot-otot.


Membahas camilan pastinye bejibun, gaada abisnye. Apalagi kalo kite ngebahasnye ganyeman cemilan dari tanah sunda, ganyeman yang dijadiin camilan dari bahan dasarnye aci aje bejibun ragamnye. Dimulai dari cireng aci di goreng, cilok, cimol, cilung, cilor, cirambay, dan lain-lain, bejibun kan ragamnye. Nah salah satunye camilan yang ajib diganyem pas ujan-ujan, yaitu cilok atau aci dicolok, berbahan dasar dari tepung tapioka, bawang putih,  dan lain-lain buatnye juga gampil, direbus abis ntu pas digaresnye ntu ganyeman tinggal dikukus aje deh atau direbus lagi, diganyemnye anget-anget sambil diguyurin sambel kacang, kecap, dan saos sambel ditambah limo, behh dijamin kenikmatan tiada tara, ngegaresnye juga pasti gamau berenti dah. Untuk mendapatkan ntu cemilan kagalah susah, bikinnye gampil, kalo males juga banyak yang jual, disekolahan ada, pasar ada, atau yang dirumahan dijual frozen juga ada, dan biasanye ada juga ciloknye dimodelin dalemnye diisi lagi misalnye telur puyuh, atau abon, atau ayam, dan lain-lain. Harganye ntu ganyeman juga murah meriah, bikin yang ngegares jadi lupa diri karena enak dan murah, hal ntu juga yang bisa dibeli sama semua kalangan. Yang demen sama ntu ganyeman juga bejibun, dari yang muda sampe bangkotan demen sama ntu ganyeman.


Menjelang Hari Raya Idul Adha, keluarga aye tuh biasanye jalanin ibadah puasa. Tapi, beda ama puasa nyang dijalanin pas Idul Fitri, puasa pas Idul Adha tuh kaga satu bulan penuh. Biasanye kalo puasa Idul adha namanye puasa Zulhijah, Tarwiyah, ama Arafah. Puasa itu bisa dikerjain hari 1-7 Zulhijah. Puasa ini tuh emang kaga wajib tapi kalo dikerjain tuh pahalanye banyak. Lebaran Idul Adha pan juga cuma sekali dalem setahun, jadi ade baenya kite kerjain kalo kite masih mampu. Selama di dunia pan emang kite disuruh banyak nyari pahala jadi kite manfaatin tuh waktunye semaksimal mungkin. Selama di dunia jadi jangan di sia-siain tuh waktu nyang ada.


Belajar tarian tradisional sebenernya bisa jadi alternatif kegiatan buat anak-anak sekarang nyang udeh ketagihan gadget. Padahal, pan kite tau ye kalo akibat nyang didapet tuh banyak. Kaga cuma itu, kelamaan kena sinar hp tuh mata bisa jadi rusak. Padahal, kan kite tau sendiri kalo mata itunaset buat masa depan. Mangkanye udeh kaga heran kalo anak-anak sekarang tuh masih kecil aje kaca matanye udeh maen tebel-tebelan. Nah, alternatif laen kite bisa kasih kegiatan buat les tari tradisional. Manfaat nyang didapetin banyak, selaen ngurangin interaksi ama hp, nari juga bikin sehat karna badan ank tuh jadi banyak bergerak. Udah gitu, kalo telaten trus menang banyak penghargaan, kite bisa masup sekolah pake jalur penghargaan itu.


Katenye, adenye mata pelajaran olahraga atau pendidikan jasmani, kagak berfungsi pade mereka buat saat entu aje, tapi juga bisa bermanfaat di masa depannye mereka. Nah katenye ade suatu penelitian yang jelasin kalo bocah udeh mulai ade kegiatan berolahraga sejak awal, kemungkinan buat ngalamin diabetes tipe 2 dan hipertensi pas makin dewasa entu lebih rendah. Soalnye pas berolahraga entu, katenye kadar gula darah pade badan seseorang biasanye turun dan organ jantung makin stabil. Hal entu nimbulin dampak baek, ya entu tekanan darah juga normal. Nah, bermanfaat bener kan olahraga di sekolah sejak kecil entu? Kagak cuma bermanfaat buat pas mereka masih kecil, tapi pas mereka tumbuh dewasa pun masih bisa ngasih manfaat.


Kalo baru jadi orang baru mah kaga ada salahnye ngenal ama orang sekitar. Baru mao dateng kan kite pasti tuh dimintain data diri nyang lengkap, kalo udeh dimintain gitu mesti kudu nyerahin tuh jangan dientar-entarin. Kalo kite dari awal udeh nyepelein nanti ke depannye bakal disepelein kite ama lingkungan. Trus juga kalo ama tetangga tuh jangan usil, saling menghargai privasi. Tapi mentang-mentang minta dihargain privasinye kite ya kitr harus tau diri. Jangan ampe kite ngelakuin hal nyang kaga-kaga. Harus tau diri di lingkungan orang tuh jangan ampe ngerepotin orang bikin kegaduhan atau apapun dah nyang bisa bikin orang keganggu idupnye.


Bulan Romadon mêrupakan bulan istimèwa. Bulannyè umat muslim bêlomba-lomba buat mêrbanyak ibadèh amè bêramal. Salèh atu amalan nyang bisè ngêjadi ladang pahalè wayah Romadon adalah bêsêdêkah. Kagak tibang ngasih duit, bêsêdêkah jugè bisè dilakuin dêngan ngasih madang orang nyang bêpuasè. Pahalè ngasih madang kêpadè orang nyang bêpuasè adalah sêgêdé pahalè orang bêpuasè tanpè ngurangin pahalè orang nyang dikasih madang ntu. Pahalè ntu têtêp didapêt walo tibang mampu ngasih sêbiji korma atau sêtêguk aèr putih. Tapi, puguhnyè lêbih utamè kalo bisè ngasih madangan nyang cukup amè bisè ngênyangin pêrutnyè. Dêngan banyak bêsêdêkah liwat ngasih madangan bêbukè dibarêngin amè bêpuasènyè adalah jalan mênuju sorga.


Elu tau kan kalo penyebaran virus corona itu lebih terminimalisasi kalo kite di ruang terbuka, kayak taman atau lapangan gitu? Nah karena adanye pandemi, tempat-tempat wisata ruang terbuka jadi favoritnye banyak orang buat refreshing, nyantai, piknik, atau sekedar ngongko. Nah di Jakarta ade yang namanye Hutan Kota. Sejak entu tempat wisata dibuka, entu tempat wisata selalu rame, kagak pernah sepi saking viralnye. Gimane kagak viral ye, entu tempat wisata merupakan ruang terbuka yang lahannye luas, gratis, fasilitasnye lengkap, adanye di kota jadi strategis, dan pastinye entu tempat punya pemandangan yang bagus. Aye yakin bener, entu tempat wisata tentunye rame dan viral bukannye kagak pake alesan. Aye yakin salah satu penyebab entu tempat wisata layak bener buat selalu rame dikunjungin banyak orang karena pemandangan di entu tempat bener-bener bagus. Entu tempat wisata dikelilingin banyak pohon-pohon ijo, rerumputan, dan ade juga kolam aer. Kagak cuma bisa liat keindahan alam yang bikin sejuk, di entu tempat wisata elu juga bisa liat pemandangan khas kota, yaitu gedung-gedung pencakar langit yang cakep. Intinye menurut aye, entu tempat wisata bener-bener layak banget viral deh!


Elu tau transportasi wisata yang namanye “bus tingkat” di Jakarta? Nah katanye, entu bus tingkat termasuk layanan PT. TransJakarta dan dikenal juga sebagai Bus Wisata Jakarta. Terus katanye juga, entu bus tingkat ada 7 rute yang bakalan bawa elu keling Jakarta sambil ngunjungin beragam tempat ikonik di sono! Ada tambahan lagi nih, khususnye buat elu yang mau nyari tau banyak tentang Jakarta. Jadi di entu bus tingkat, selama elu dibawa buat kelilingin tempat-tempat ikonik, elu juga bisa sambil dengerin penjelasan tentang latar belakang dari lokasi-lokasi yang ikonik. Intinye, elu kagak bakalan nyesel deh buat nyobain entu transportasi wisata. Beneran kayak lagi tur!


Saat kite lagi mau olahraga kite perlu banget sama yang namanye perhatikan atribut kite. Jadi jangan main nyepelein aje, khawatir hal-hal yang kaga diingikan malah terjadi. Misalnye, sepatu ntu harus banget diperhatikan, jangan sampe kondisinye udeh kurang bagus nanti solnye bisa lepas, atau talinye harus kite simpul dengan benar dan kuat jangan sampe lepas simpulan talinye jadinye keserimpet. Kite juga pasti pernah mendengar cedera ini. Gegar otak memang sering terjadi, dan menjadi salah satu cedera saat olahraga yang seabrek ditangani di instalasi gawat darurat di seluruh dunia. Gegar otak biasanye terjadi karena benturan (trauma) pada kepala yang mengakibatkannye terjadinye perdarahan di dalam tengkorak kepala. Bakalannye, mengalami berbagai gangguan seperti pusing, penglihatan berkurang, muntah-muntah, dan hilang kesadaran. Segera hubungi tenaga medis jika mengalami gejala-gejala ntu. Jadi, untuk mendapatkan manfaat olahraga, latihan fisik harus dilakukan dengan benar. Dengan begitu, kite bisa meminimalkan risiko cedera.


Menurut pengalaman pribadi aye, makanan cepet saji tuh emang bener jahatnye. Awal november 2022 kemarin aye masuk rumah sakit kara kata dokter sering makan-makanan cepet saji. Aye ngerasa nyeri dibagian perut atas sebelah kanan di mana kite tau itu tempatnya empedu. Pas aye di rotgen ama usg abdomen, dokter nemuin lemak, jadi ada lapisan lemak yang nyelimutin empedu aye yang tebelnya 0,4 cm. Emang kalo malem suka kaga lauk tuh aye suka pesen online ayam kentuchy, efeknya mah kaga langsung cuma lama kelamaan kerasa dah tuh.Hampir sebulan aye ngerasa nyeri perut karna buat pulih tuh emang kaga sebentar, jadi dari pengelaman aye boleh-boleh aja ntu makan cepat saji cuma kaga sering-sering juga dah.


Aye paling kaga suka ama yang namanya perkedel, awal mula aye kaga demen ntu gara-gara oernah beli di warteg trus sakit perut. Kaga ngerti dah asal muasalnya begimana, pokoknya pas aye abis makan tuh perkedel perut aye tuh udah kaya dipelitir. Seinget aye, wartegnya tuh bersih ama wangi. Perkiraan aye nih kalo tuh perkedel tuh bekas kemarenan, terus diangetinnya kaga bener lagi jadi kurang begimana gitu dimakannya rada asem pas dirasa-rasa. Mulai dari situ aye kaga berani lagi tuh yang namanya makan perkedel, udah aye doyan-doyanin juga tetep kaga ketelen. Roman-romannya aye udah kaga demen tuh ama yang namanya perkedel.


Beragam destinasi menarik bertema alam pastinya diburu para penggiat wisata. Banyak akses menuju ke Geopark Ciletuh Sikabumi yang sekarang ini mampu menghadirkan pengalaman baru. Ditambah lagi destinasi wisata alam di Sukabumi terbilang cukup banyak. Ciletuh memang jadi pilihan terbaik. Karena memang destinasi ini bBila dihitung total luasnya sendiri bisa mencapai 1261 km persegi. Sehingga ketika dijelajahi pastinya ada banyak keindahan alam bisa didapatkan dan disaksikan secara langsung. Banyak media sosial menghadirkan foto-foto terbaik dari tempat wisata satu ini. Sehingga siapapun dapat mengabadikan momen terbaik.anyak disorot beragam media. Keindahan hingga area taman nasional yang sangat luas memberi akses lebih nyaman kepada pengunjung.


Elu tau alat musik tradisional ape aje? Tau alat musik tradisional dari provinsi Riau? Gambang camar entu adalah salah satu tipe alat musik yang asalnye dari Riau. Alat musik enih katenye jadi alat musik tradisional yang melodis. Katanye, cara dipakenye entu dengan dipukul serta pake benda khususnye. Entu alat musik tradisional punye bentuk yang mirip alat musik xilofon, tersusun atas enam bilah kayu hitam. Kagak alat musik tradisional gambang camar aje, tapi ade alat-alat musik tradisional laennye, misalnye entu namanye adalah nafiri, gedombak, gong, serta rebana ubi. Nah entu die contoh-contoh alat musik tradisional dari provinsi Riau. Ade yang mau elu coba?


Pêristiwè Jumat Agung bêrmulè wayah Yèsus Kristus amè murid-muridnyè ngêjalanin Pêrjamuan Malêm Têrakhir. Sêtêlèh ngambil bagian pêrjamuan, Yèsus pêgi kê Taman Getsemani dan bêdoa kêpadè Bapa, sêmêntarè murid-murid laèn molor di dêkêt-Nyè. Abis bêdoa, Yèsus ditangkêp karna salèh atu murid-Nyè, Yudas, ngêjual Yèsus. Akhirnyè, Yèsus dibawè kê Pontius Pilatus dan dijatohin hukuman mati. Pilatus sêbênêrnyè kagak nganggêp Yèsus salèh, tapi diè dijatohin hukuman karna pêrmintèan banyak orang. Sêbêlon disalib, Yèsus disèksa luar biasè. Sêlanjutnyè, Yèsus dibawè kê Bukit Golgotha buat disalibin. Yèsus akhirnyè wapat di kayu salib. Hari kêmatian Yèsus ntu nyang dipêringêtin sêbagè Jumat Agung olèh sêluruh umat Kristiani.


Bermain game di HP memang sudah menjadi bagian dalam kehidupan masyarakat dewasa ini. Selain sebagai alat komunikasi, bisa dibilang 50%-nya HP alias smartphone digunakan untuk bermain game; apalagi dengan naik daunnya berbagai macam game MOBA atau battle royale mobile seperti Mobile Legends, Arena of Valor, Vainglory, PUBG M, dan lainnya. Game-game ini sering kali bikin para pemainnya lupa waktu lantaran bisa terus dimainkan tanpa ada batasan sistem energi. Kesadaran bocah jaman sekarang kalo ade waktu luang dikit kaga jauh ame hpnye ape-ape main game. gimane emak emak jaman sekarang kaga puyeng kalo kelakuan anaknye kaya gitu. ampe makan aje kadang susah, rasa laparnye smpe ilang aje gituh, kalopun kepengenan makan ye di kamar makannye, nah kayanya kite sebagai orang nyang lebih tua ngajarin buat biasain olahraga tiap pagi, bukan buat siape-siape tapi buat die juga.


Saban pagi minumin air anget, lemon, madu, dan chiaseeds sebenernye bagus bener dah buat pencernaan dan imune tubuh. Sugesti atau ngga ye kalo minumin ntu ramuan saban pagi badan jadi enak, jarang flu dan batuk. Apelagi di hari gini cuaca lagi kaga nentu, perlu penjagaan imune tubuh agar badan kite tetep seger, dan sehat. Minuminnye pas pagi bangun tidur sebelum ngegares sarapan, sebelum kite ganyemin yang laen, ade baeknye kite minum ntu dulu karena ntu juga bagus buat pencernaan kita, buat orang yang lambung makanin chiaseed bagus. Jadi kalo mau badan tetep bugar, sehat, dan jarang sakit selain ganyemin sayuran, buah, aer mineral, perlu juga nih dicoba resep madu lemon chia tiap pagi biar badan jadinye sehat.


Taman Wisata Alam Linggarjati merupakan pilihan wisata sejarah di Cirebon dan Kuningan, tetapi belum banyak yang tau. Kawasan ntu secara langsung menjadi saksi bisu perjalanannye sejarah Bangsa Indonesia.
Selain museum yang berbentuk rumah zaman dulu, dan isinye berupa barang barang yang bersejarah, tetapi ntu museum punya hal yang beda ya ntu pesona alam tempat ntu pun sangat menawan sehingga bikin girang para pengunjungnye yang datang. Pemandangan alamnye yang cakep bet dah, dan asri mampu menghilangkan rasa penat dan lelah abis liat atau belajar sejarah jadinye kite bisa menyegerkan mata dan ngirup udara seger. Kurang lebih suasananye yang dihadirkan di sini mirip dengan kawasan wisata di puncak Bogor. Disekitaran sono juga ade wisata lainnye yang kudu dicoba, dan aneka ganyeman juga dijualin, jadi kalo liburan kudu banget dah jalan jalan kemari karena selain seneng seneng liburan, kite juga dapet ilmu dari museumnye.


Lagu Jali-Jali atau Si Jali-Jali bêrasal dari Bêtawi. Asal-usul lagu êni bêsêrtè pêngarangnyè kurang bêgono danta. Tibang ajè, sêjumlèh sumbêr nginpormasiin bahwa lagu Jali-Jali dilahirin di kalangan orang-orang Cina pêranakan padè sêkitar abad kê-19 dan sêring dibawèin dalêm pêntas kêsênian gambang kromong. Lagu êni dipopulèrin olèh M. Sagi (M. Sjaugi) padè sêkitar 1942. Wayah ntu, M. Sagi (M. Sjaugi) ngênyanyiin lagu Jali-Jali makè iringan biolè. Padè taun-taun sêlanjutnyè, Jali-Jali dinyanyiin dêngan bêrbagè pariasi, mulè dari dinyanyiin bêpasangan, digubah aransêmènnyè dêngan nambèh iringan alat musik khas Bêtawi, ampè paduan suarè. Padè 1940-an, lagu Jali-Jali dinyanyiin sêpasang wadon amè lanang sêcarè bêsautan. Têrus, di bawèh arahan Dinas Kêbudayaan DKI Jakarta, lagu Jali-Jali digubah karna adènyè proyèk konsèrpasi kêsênian tradisional Bêtawi padè 1987.


Keluarge besar ane rutin bikin acara arisan keluarge tiap 2 bulan sekali, tempat acaranye biasanye muter dari rmh nyai ane, terus ncang dari babe, smpe beres ke anak terakhir dari keluarga besar babe ane. kalo ude kumpul hal nyang paling utame ntu adalah gegaresan, selaen gegaresan minuman juga dicari kalo lagi ade acara kumpul gitu. nah minuman kedemenan favorit keluarge besar ane kalo ude kumpul adalah es buah. biasanye sih ncing ane nyang bikin ntu es buah, gatau kenape buatan tangan ncing tuh sedep banget, rasanye manisnye pas ga kebelihan, pokoknye eni minuman pasti diserbu tiap arisan keluarga, cocok banget apelagi diminum lagi siang tengari bolong


Saat ini bejibun aplikasi dari hp bisa kite unduh buat olahraga. Jadi kaga perlu mahal-mahal ke tempat olahraga, bayar guru les buat olahraga, atau pun beli barang-barang atau alat berat untuk olahraga. Dan membakar kalori kite biar tubuh tetap bugar dan sehat juga bisa saat ini lebih mudah karena bisa dilakukannye dimane aje, dan kapan aje. Di era modern zaman super canggih udeh seabrek orang-orang hebat dari dunia informatika kerjasama dengan orang yang paham olahraga untuk merancang aplikasi agar kite bisa olahraga khususnye buat kaum enyak-enyak yang di rumah aje. Kite bisa unduh aplikasi 7minutes work out, ntu aplikasi memberikan gerakkan olahraga lantai yang bisa di lakukan di dalam rumah tanpa repot-repot.


Pas lagi maen bareng, aye dan sobat-sobat aye liat ade salah satu transportasi wisata – yang disebut bus tingkat – dan entu bus lumayan sepi. Namanye juga bus tingkat, jadinye transportasi wisata satu entu beneran ada tingkat atasnye. Akhirnye, aye dan sobat-sobatnye aye pun langsung gas naek entu bus tingkat. Kite duduk di tingkat atasnye bus. Di tingkat atas, sama aje kayak bus laennye, ada dua kolom bangku dan beberapa baris ke belakang. Nah aye pilih duduk di paling depan. Dari entu posisi, kite bener-bener puas banget keliling Jakarta sambil lewatin tempat-tempat ikoniknya pake transportasi wisata yang tinggi bener. Nah karena entu posisi tinggi, jadinye aye bener-bener liat banyak pemandangan bagus dari sono. Mantep deh transportasi wisata satu entu!


Dari kecil aye dibesarin di keluarga nyang alirannye tuh Muhamadiyah. Waktu kecil aye bingung, kalo mau ikut peringatan Maulid Nabi Muhammad knapa mesti ikut organisasi Nadlatul Ulama mulu. Sewaktu-waktu tuh pernah nanya ama Nyak, kok organisasi kite Muhammadiyah kaga pernah bikin tuh nyang namanya Maulid Nabi. Terus Nyak jelasin tuh ama aye, kalo Maulid Nabi tuh salah satu peringatan yang dibolehin. Organisasi NU ama Muhamadiyah juga ngebolehin kite buat ngadain peringatan Maulid Nabi Muhammad. Umumnye belom juga tuh aye nemuin dalil nyang ngelarang nyelenggarain Maulid Nabi, tapi kalo ada hal nyang kaga pantes tuh boleh ditegor. Pernah tuh aye nemuin acara Maulid Nabi tapi nyambut ustadznye pake iring-iringan petasan. Aye fikir mah pake rebana juga udah cukup, malah pan bakar petasannye nyang kaga pantes tuh, duit nyang dikeluarin kaga bermanfaat.


Biayè idup lêbih murèh di dèsa dibandingin di kotè karna èmang di dèsa dèwèk bêlon banyak industri-industri laèn nyang masup kê têmpat ntu sêhinggè nyang dibutuhin wargè adalah sêputêr kêbutuhan pokok nyang notabènênyè bisè didapêtin dêngan hargè murèh atau bahkan gratis kalo êlu nanêmnyè dèwèk. Wayah êlu tinggal di dèsa, êlu kagak pêrlu ngêri mikirin biayè idup karna biayè idup di dèsa lêbih murèh dibandingin di kotè. Bahan pokok kayak bêras, sayuran, buah-buahan, amè lauk pauk ampir sêluruhnyè bêrasal dari dèsa. Olèh karna ntu, hargè bahan pokok amatlah murèh, bahkan wayah musim panèn êlu bisè ngêdapêtin bahan ganyêman sêcarè gratis. Kalo êlu pèngèn ngêdapêtin hiburan gè kêgolong sêdêrhanè amè masing bisè dijangkau sêsuè kêmampuan. Mênarik, pan?


Nginep di kapal pesiar Spectrum of the Seas emang dimulai dari harga 3,7 juta, cuma pas liat rincian harga kama nyang ada aye dibuat pusing tujuh keliling ama harganye. Harga nyang ditawarin juga dibayarnye pake dollar karna pan ini di luar negeri ye, tapi marketing nyang kerja di sini tuh ade nyang asalnye dari Indonesia. Nama marketingnye tuh bapak Andi Sasmita. Bapak Andi Sasmita ini punya jabatan sebagai Marketing Manager Royal Carribbean International- Indonesia. Bapak Andi Sasmita emang ngasih tau harga-harga nyang ditawarin trus ama ngasih tau harga-harga kamarnye juga, cuma walaupun dimulai dari 3,7 juta sih itu cuma awal ye, di akhirnye banyak juga biaya nyang mesti dikeluarin karna pan ga semua nyang di dalem kapal gratis, ada beberapa juga kuliner ama wahana nyang bayar.


Dalam konsep setiap restaurant tentunye punye ciri khas sendiri masing-masingnye. Salah satu konses yang ikonik dari sebuah resto misalnye dari dapurnye. Misalnye die masak di depan para tamu, jadi tamu pade liatin ntu ganyeman diolahnye begimane. Seperti restonye ganyeman Jepang. Saban resto yang bertemakan masakan Jepang, pastinye punya dapur yang terbuka, sehingga para tamu bisa nontonin para chefnye yang lagi masakkin ntu ganyeman. Salah satunye resto Jepang yang cukup dikenal, dengan harga ganyemannye terbilang murah yaitu KOI tepanyaki. Biasanye resto Jepang yang punya open kitchen sambil live cooking, resto yang lumayan harganye. Tapi beda dengan KOI, pengunjung yang lagi ngegares bisa sambil ngeliatin si chef masakkin ganyemannye para tamu yang lagi pade ngegares di ntu resto.


Elu pastinye tau dong salah satu restoran cepet saji yang udeh ade di Indonesia sejak lama, ya entu Kentucky Fried Chicken alias KFC? KFC entu udeh ade sejak lama dan sampe detik ini, die masih beken bener. Nah ternyate, ade cerita keren di balik keberhasilannye entu KFC. Cerita kerennye entu tentang pendirinye, yang dikenal dengan sebutan Kolonel Sanders. Sanders entu kagak langsung sukses begitu aje punya KFC yang beken. Die udeh nyoba banyak kerjaan selama hidupnye dan pernah beberape kali ngalamin kegagalan pas kerja. Tapi die kagak nyerah. Buktinye adalah adanye KFC yang jadi salah satu franchise fast food beken asal Amerika Serikat. Nah ternyate, die punya kemampuan masak yang oke. Akhirnye pas taon 1939 die nemuin resep ayam goreng yang enak bener. Nah di taon 1952, die dapet royalti hasil jual resep ayamnye. Pas taon 1955 Sanders dan bininye mulai nawarin kerjasama ke beberape restoran. Akhirnye di tahun 1966, KFC pun udeh mulai dipromosiin makin luas.


Aye entu sebetulnye kagak suka ngebadog sayur. Tapi, aye tau kalo ngebadog sayuran entu penting buat kesehatan tubuhnye kite. Walaupun kitenye kagak doyan sama entu sayuran, tubuhnye kite butuh entu sayuran. Soalnye elu tau kagak, kalo ngebadog sayuran itu banyak manfaatnye, misalnye; ngecegah dan ngurangin stres berlebih, bikin lancar buang aer besar, ngecegah potensi penyakit jantung same kanker, bantu bikin berat badan seimbang, jadi pembersih racun dalam tubuh, ngecegah potensi kelahiran bayi cacat, jaga kesehatan mata, bikin kulit sehat, nguatin tulang dan laennye. Jadi walaupun aye kagak doyan ngebadog sayur, aye mau kagak mau tetep kudu ngebadog sayur demi kesehatan tubuh aye.


Ashin Jinarakkhita mêrupakan orang Indonèsia pêrtamè nyang ditahbisin ngêjadi bhikkhu sêtêlèh 500 taun runtuhnyè kêrajèan Majapahit. Mêski dalêm pêrjalanannyè adè pro amè kontra têradêp ajaran Ashin, diè dalah tokoh pênting dalêm sêjarèh Buddha di Indonèsia modèrn. Di Indonèsia, Ashin ngêmulè pêngabdian sêrtè cêramah-cêramah Dharma kê bêrbagè daèrah sêrtè nyaba komunitas-komunitas kêpêrcayèan kayak di Dièng amè Bromo. Diè ngêbawè tradisi Thèravada dari Burma, tapi diè jugè kêbukè têradêp pêmbauran tradisi nyang udèh adè di Nusantara. Wayah ngêjadi Anagarika, diè nyêtusin idè buat nyêlênggarèin upacarè Tri Suci Waisak sêcarè nasional di Candi Borobudur. Akhirnyè, padè 22 Mei 1953, acarè ntu bêrhasil dilaksanèin.


Provinsi Sulawesi Tengah merupakan provinsi yang kaya akan budaya warisan nenek moyang yang diwariskannye secara turun-temurun. Tradisi dan budaya tetap terus terpelihara. Kepercayaannye warisan budaya juga tetap dilestarikannye dan dilakukannye dalam beberapa bentuk kegiatan adat tradisional seiring dengan pengaruh zaman modern seperti sekarang ini. Senjata tradisional Sulawesi Tengah beraneka ragam, sebagaimana daerah lain di Sulawesi, atau bahkan di Nusantara. Senjata tradisional Sulawesi Tengah yang paling terkenal dan masih dapat kita temukan antara lain : Pasatimpo, Guma, Cakalele, dan Tombak Kanjae. Senjata tradisional Pasatimpo adalah senjata yang mirip keris dan bentuk hulunya bengkok ke bawah serta sarungnya menggunakannye tali. Pada zaman dahulu, senjata tradisional Pasatimpo sering dipakai penduduk setempat untuk acara ritual tari-tari penyembuh yang dipercaya sebagai media untuk mengusir roh-roh jahat. Selain ntu, senjata tradisional ini bisa digunakannye untuk memotong hewan buruan, mencari kayu bakar, atau sebagai sarana perlindungan diri. Sekarang, Pasatimpo lebih sering dipakai dalam tari-tari kepahlawanan sebagai perlengkapan hiasan pakaian dengan tujuan untuk membesarkan jiwa seorang penarinya.


Setelah berwisata seru di Ibu Kota Jakarta, tidak lengkap rasanye jika tidak membawa oleh-oleh khas Jakarta. Kagak hanya cendera mata yang unik, terdapat pilihan oleh-oleh khas lainnye, seperti pakaian, dan makanan yang jarang ditemukan di daerah lain. Dodol betawi merupakan jenis dodol khas dari suku Betawi. Dodol betawi berwarna hitam kecoklatan dengan variasi rasa rasa yang lebih sedikit daripada dodol dari daerah lain. Rasa dodol betawi hanya terdiri dari ketan putih, ketan hitam dan durian. Untuk proses pembuatannye, oleh-oleh khas Jakarta ntu termasuk sangat rumit. Bahan baku pembuatan yang digunakan terdiri dari ketan, gula merah, gula pasir dan santan yang harus dimasak di atas tungku dengan kayu bakar kayu selama 8 jam. Camilan ntu sering kali tersedia di setiap acara pesta, bulan puasa, idul fitri dan idul adha.


Rumèh adat ngêjadi salèh atu produk dari adènyè kêbudayèan nyang bêkêmbang di suatu wilayah karna dalêm pêrancangannyè ngêlibatin bêrbagè unsur-unsur budayè. Unsur-unsur nyang dimasupin dalêm prosès pêmbangunan sêbuah rumèh adat biasènyè dipêngaruhin amè kêbiasèan nyang bêrlaku di masarakat sêtêmpat. Sêcarè kagak langsung, rumèh adat ngunjukkin idèntitas dari suatu suku bangsè. Sêlaèn ntu, pêmbangunan sêbuah rumèh adat jugè mêratiin adènyè pilosopi budayè nyang adè. Dalêm pêmbangunannyè, rumèh adat puguh mêratiin pontên-pontên têrtêntu nyang kudu adè padè bangunan rumèh adat nyang didiriin. Pontên-pontên êni diwarisin sêcarè turun-têmurun liwat gênêrasi kê gênêrasi supayè rumèh adat bisè dibangun dêngan carè nyang samè sêpêgimanè parè lêluhur ngêbangunnyè.


Pas aye kecil tuh Nyak sering cerita kalo ada aja tingkah laku aye. Pernah suatu saat aye punya sepupu nyang seumuran tapi ayahnya udeh wafat. Nah aye pan belom ngerti tuh meninggal secara jelas lah. Aye akhirnye nemenin tuh dia karna aye sayang soalnye kaga ada Bapaknye. Pokoknya orang-orang nyang usil trus nyang suka godain aye hantem dah semua. Emang nih aye perempuan, tapi kalo urusan berani mah boleh dah di adu. Kebeneran sepupu aye tuh penakut ama cengeng, padahal laki-laki trus pas ada acara keluarga ada sodara tuh dateng dari jauh, nanya ke sepupu aye di mana bapaknye. Aye polosnya jawab, kalo die kaya Nabi Isa SWT nyang kaga punya bapak, nah pada ketawa juga pan tuh ama jawaban aye, trus aye bingung, nah sejak ntu dijelasin kalo kaga punya ayah berarti ayahnya udeh meninggal, kalo Nabi Isa SWT mah mukjizat dari Allah.


Para pejuang bangsa udeh mengorbankannye segenap jiwa, dan raga untuk meraih ntu kemeredekaan Indonesia. Sebagai bangsa yang udeh merdeka adalah tinggal menjaga kemerdekaannye, dan terus berkarya untuk memajukannye, dan mengharumkannye nama bangsa di kancah dunia. Setelah Indonesia mengumumkan kemerdekaannye pada 17 Agustus 1945, udeh bejibun anak bangsa yang menginspirasi dari berbagai profesi dengan membawa harum Indonesia di mata dunia. Dari dunia olahraga, misalnye. Lewat filosofi Olimpisme dan sumpah “Demi Kejayaan Olahraga dan kehormatan negeri”, atau “ For the glory of sport and the honor of our teams“, para atlet Indonesia terus berjuang segenap daya dan upaya demi mengharumkan nama bangsa. Setelah Utut Adianto yang banyak mengukir prestasi dan membawa harum nama bangsa di bidang kejuaraan catur, ada juga Irene Kharisma Sukandar yang berhasil melangkah hingga kancah percaturan dunia. Wanita kelahiran 1992 ini menjadi Woman Grand Chess Master Indonesia yang pertama. Ia juga wanita Indonesia pertama yang berhasil meraih gelar International Master.


Di sisi lain, aktifitas fisik yang teratur atau olahraga rutin justru akan menurunkannye ntu risiko terjadinye serangan jantung atau infark miokard dan tentunye SCD, dengan cara mencegah terbentuknye penyakit arteri koroner dan mencegah perburukannye. Pencegahan bisa dilakukan melalui screening atau deteksi dini. Pemeriksaan elektrokardiografi (rekam jantung) dan ekokardiografi dibutuhkan untuk mendeteksidan identifikasi kelainan jantung sebelum seseorang berpartisipasi dalam latihan fisik atau olahraga. Hal yang harus diperhatikan dalam evaluasi sebelum memulai aktivitas olahraga adalah riwayat penyakit, riwayat penyakit keluarga, level aktivitas fisik yang akan dijalani, serta latihan fisik sebelumnye. Dengan demikian, olahraga jelas bermanfaat, dan berperan dalam pencegahan dan pengobatan penyakit jantung, bahkan untuk pencegahan jangka panjang terjadinye SCD terkait olahraga. Namun dibutuhkannye usaha bersama untuk meningkatkan pencegahan dan penanganan SCD terkait olahraga. Pencegahan ditujukan pada screening yang sesuai dengan masing-masing individu sebelum memulai suatu latihan atau olahraga.


Kalo punya rumah tuh aye cita-citanye pengen semua barang-barang tuh bisa pake teknologi nyang baru. Contoh utamanye ama pintu, sekarang kan kite liat rumah-rumah nyang baru dibangun tuh pakenya gagang pintu nyang pake sidik jari atau tinggal penvet tombol aje. Solusi banget kan buat nyang sering ngilangin kunci, kaga perlu khawatir juga ama kunci nyang ketinggalan. Karena aye punya cerita tuh tentang kunci nyang ketinggalan. Sialnye pas itu tuh lagi keujanan. Mana kaga bisa masuk rumah, trus juga ujan lagi deres-deresnya. Akhirnye mesen ojek online kan buat ngambil tuh konci. Sialnye tuh tukang ojek malah ngambil banyak pesenan trus kite nungguin di laur kedinginan.


Kaga semua bahan peralatan dapur juga bahaya digunain, ada bahan peralatan dapur nyang teryata bikin masakan jadi lebih baik. Salah satu diantaranye ade bahan peralatan dapur dari keramik, kelebihannya anti lengket ama anti gores, kaga cuma itu ada tanda PFA-Free, PFOA-Free, nah ade lagi nyan namanye lead-and cadmium-free jadinye bebas zat kimia. Bahan peralatan kedua nyang bagus digunakan ade dari nyang bahannye kaca, peralatan masak dari kaca tuh bisa ngelepasin zat kimia. Bahan laen nyang bagus digunain tapi jarang kite taunye ade nyang namanye anodized alumunium, bahan ini tuh bagus digunain soalnye kaga bikin makanan jadi lengket trus kaga ade keraknye tuh pas udeh kelar masak. Nah banyaknya peralatan dapur zaman sekarang tuh bikin kite lebih selektip lagi tuh kalo mao beli.


Tempat wisata ude lumrah bangat jadi inceran orang-orang nyang pengen ngelepasin mumetnye isi kepala. Ade nih salah satunye nama tempatnye Kahyangan Skyline, eni tempat wisate paling anyar di Lembah Bukit Seroja tepatnye di Wonosobo atawa deket bangat ama wisata Dieng Plateau. Tempat wisata anya eni nawarin landscape hijau nyang bakal manjain liliatan ame hawa ademnye khas perbukitan nyang masih bersih udaranye, nyang bise bikin penat atawa mumet kite kabur. Dari mari, kite bakal disuguhin kerennye Gunung Kembar, Sumbing, ame Sindoro, nyang bakal keliatan dari dekat. Ade juge jembatan kaca ame jaring laba-laba nyang di bawahnye langsung keliatan nghadep Telaga Menjer nyang kalo sepintasan bakal keliatan airnye ijo kebiruan. Ude gitu bejibunan juge tempat foto nyang bakalan bikin postingan kite kemedia sosial makin ciamik. Ade area outdoor nyang alasnye rumput boongan ame bean bag biar kite tambah betah wisata dimarih. Buat nyang pengen nantang adrenalin, ade tempat permaenan paralayang nyang juge siap nungguin bawa kite ngelayang-layang..


Pusat Dokumentasi Sastra HB Jassin sebenernye udeh ade sejak 30 Mei 1977 di kawasan TIM dan diresmikan oleh Gubernur DKI Jakarta waktu ntu bapak Ali Sadikin. Namun, pada masa kepemimpinannye Gubernur DKI Jakarta Anies Baswedan ntu gedung yang udeh lama dibangun ntu akhirnye diputuskan untuk direvitalisasi agar menjadi lebih baik. Bagian depan gedung tersebut tampaknye estetik menyambut para pengujung baik yang ingin datang ke Pusat Dokumentasi Sastra HB Jassin atau hanya sekadar jalan-jalan di TIM. Saat memasuki ntu gedung, tampaknye ada area yang bisa dijadikan lokasi pameran seni atau lukisan. Ntu tempat diresmiin setelah dicakep tanggal 7 Juli 2022 diresmiin sama bapak Anies Baswedan. Selain ntu, sekarang ini pusat dokumentasi sastra udeh digabung ame perpustakaannye yang menyediakannye berbagai jenis buku, mulai dari novel hingga buku anak-anak. Ruang bacanye juga sangat nyaman untuk dinikmati. Ruangan ntu dilengkapi dengan pendingin ruangan dan colokan listrik yang memudahkan pengunjungnye untuk mengisi daya telepon genggam ataupun laptop mereka. Pas ntu tempat udeh resmi dibuka buat umum, langsung dah ntu tempat rame bejibun didatengin orang orang karena emang tempatnye nyaman buat belajar dan buat poto poto juga ujung ujungnye.


Ngomong-ngomng cemilan yang didemen ama sehat sekaligus, abis bingung makanan apa selaen kelapa. Akhirnya, nyari ide buat bikin kue-kue tapi dari bahan yang nyehatin juga. Sebenernya, kagak bosen kelapa, malah makin demen. Cuma kadang pengen makan cemilan laen juga, biar bervariasi. Nyoba nyari resep kue bahannya dari buah. Ketemu juga cemilan kue-kuean dari tepung oat. Gampang banget bikinnya. Pertama, ambil segenggem oat yang kasar atawa yang udah dialusin, taro di mangkok. Alusin pisang ambon. Sadurin pisang ama oat tadi, terus tambahin telor ayam kampung. Aduk-aduk terus ampe kesadur rata. Kalo udah rata, taroin gula merah bubuk ama sedikt aer, barang dua tesi aernya. Aduk-aduk lagi ampe rata. Kalo udah, taro di loyang kue, terus panggang ampe 20 menit. Kalo udah mateng ampe anget, kuenya udah bisa dimakan.


Pokoknye aye jadi saksi dah gimana rasanye badan nyang sering olahraga ama nyang kaga pernah olahraga. Sekarang aye aja masih ada bae nyang dirasain, karna olahraganye juga blom kenceng kaya dulu. Padahal aye pan kaga punya postur badan nyang gede, tapi masih aye ada lemak nyang bikin aye sakit ampe berbulan-bulan. Coba banyangin orang nyang lemaknye udeh numpuk di badan. Rasanye bawa badan aja susah ngos-ngosan ya gimana mau mulai olahraga. Pokoknya mah jangan ampe dah ampe kaya gitu, lote nyang rugi sendiri. Udah gitu kite perlu tau kalo banyak lemak ada di badan resiko penyakit nyang kita derita juga bejibun. Jadi, jangan tunggu sakit karna olahraga pas sehat juga manpaatnye banyak.


Adè êmpok bêradèk, yakni Mai amè Pèba. Mêrèka bêduè mêrupakan bocah yatim piatu nyang miskin. Buat bêrtahan idup, mêrèka kudu nyari sisè madangan dari orang kampung atau tumbukan jagung nyang jatoh. Suatu wayah Mai ngajak Pèba pêgi kê kêbon pêninggalan babèhnyè. Di sono mêrèka kêtêmu amè monyèt nyang bisè ngomong. Monyèt êni ngasih bêbêrapè biji padi, jagung, amè jali buat ditanêm. Dari sonolah akhirnyè Mai amè Pèba bêcocok tanêm ampè hasil panènnyè bêlmpah ruah. Wargè kampung nyang sênêng ngêliat kêmajuan idup dari mpok bêradèk ntu akhirnyè miluin jêjaknyè dêngan bêcocok tanêm jugè. Dari kisèh êni kitè bisè bêlajar bahwa jangan gampang nyêrah dalêm ngêjalanin idup. Kitè wajib bêrusahè sêmaksimal mungkin ampè kêbêrhasilan ntu datêng nyampêrin.


Jika sanggup untuk mengelola biaya hidup rutin maksimal 50%, maka selisih 20% bisa digunakannye ntu untuk dana darurat, dan investasi. Selanjutnye ntu adalah memastikannye ntu penghasilan tersebut berlangsung setidaknye sampai durasi cicilan selesai. Artinye, kagak ada potensi PHK, yang punya usaha udeh punya sumber pemasukan untuk membayar. Adapun die juga menghimbau untuk perlu mengatur cicilan dengan cara melunasi pinjaman sebelumnye ntu jatuh tempo. Sehingga biaya bunga kagak perlu menjadi beban baru dalam mengatur keuangan. Di samping mengatur anggaran dan cicilan, menambah penghasilan juga bisa dilakukannye agar cicilan pinjaman kagak memberatkan penghasilan utamanye. Perlunye ntu untuk mencatat pengeluaran atau mengevaluasi mutasi rekening, membuat alokasi budget setidaknye ntu untuk pos living, pos saving, dan pos playing, dan bijak dalam mengambil pinjaman hanya untuk memenuhi tujuan utama dan sesuai dengan kemampuan finansial.


Terkahir aye denger ceramah tentang gimana cara ngajar anak. Ilmu nyang aye tunggu-tunggu. Dalam islam kite mesti tuh ngajarin nyang baik-baik ama anak. Pertama kite mesti ajarin dan nyontohin sholat 5 waktu. Kedua, kite mesti ajarin puasa di bulan ramadhan dari dini dah pokoknya. Ketiga, kite harus latih anak buat berkata jujur. Kelima, kita harus ngajarin anak sopan santun ama siapa aja. Keenam, kite mesti nyontohin anak berbuat adil, kalo kite punya anak lebih dari satu jangan ampe tuh anak kite ngerasa dibeda-bedain. Ketujuh, ajarin anak buat sedekah ama berbagi, kalo die dari kecil udeh tau pasti nanti kalo udah gede mereka terbiasa tuh ama hal-hal itu.


Adanye pandemi ni zaman ini bikin kite waktu ntu sempet yang namanye ppkm, yang kaga boleh kemane mane di rumah aje. Kurangnye aktivitas bikin badan jadi makin gede aje, karena ngegares terus tanpa olahraga. Untuk ngejage tubuh biar ideal dan sehat, perlu dah kite garesin ganyeman ganyeman yang sehat. Misalnye kita harus rajin buat sayur buat kita garesin barengan sama nasi. Salah satunye sayur capcay, ntu sayuran isinye aneka sayur bejibun lengkap banget dah jadi bikin sehat, ada sayur brokoli yang katanye rajanye sayuran, terus pake wortel, buncis, kembang kol, jagung putern wah banyak bangett dah pokoknye. Tumis bawang putih dan lada bikin ntu sayuran jadi makin sedep dan wangi, jadi biar kite makan sehat, makan sayur tapi rasanye tetep ajib banget dah buat digaresini. Jadi gaada lagi tuh yang namanye gabuat ganyeman sehat, karena itu penting banget buat tubuh kita.


Jaman karang ude rame bangat soal jualan onlen enih. Kek namenye, jualan onlen berarti bisnisnye dijalanin lewat internet . Ntu artinye, semue aktipitas jual beli, mau ntu interaksi ame pelanggan, transaksi ato bayarnye, ame promosiinnye dilakuin dengan manpaatin media internet. Mirip-mirip kek toko oflen, jualan lewat internet juge banyak jenis produk nyang ditawarin, bise berupe barang, jasa, ato produk digital. Enaknye, gegara jualannye lewat internet, pelanggan nyang dijangkao pun bise lebi banyak dibanding nyang jualan di warung ato di ruko-ruko, soalnye bise aje orang luar negeri liat unggahan barang kite, ato ngunjungin akun kite, abis ntu tetarik ame produk nyang kite jual. Jadi, dah, dagangan kite ampe ke mancanegare.


Banyak carè nyang bisè êlu lakuin buat ngasilin duit dêngan manpaatin intêrnèt, salèh atunyè jadi narablog kulinèr. Gawèan narablog kulinèr êni biasènyè ngasih ulasan kulinèr amè rèkomèndasi sêsuè katêgorinyè. Narablog madangan bêrmulè dari orang-orang nyang biasè nulis têntang kulinèr di blog, tapi karang gawèan êni udèh ngêrambat kê mèdia sosial laèn, kayak Twitter, Instagram, atau bahkan YouTube. Propèsi narablog kulinèr jadi salèh atu propèsi nyang banyak dilirik sêlamè bêbêrapè taun têrakhir. Banyak orang têrtarik jadi narablog kulinèr karna rêsêp ame gawèannyè, bahkan jugè rêsêp amè pêndapêtannyè. Udèh gono, banyak pêlaku bisnis kulinèr nyang ngêgunèin jasè narablog kulinèr buat promosiin usahènyè. Nah, apèkah êlu bêminat buat jadi narablog kulinèr?


Menurut elu, barang elektronik ape yang paling elu butuhin? Kalo aye sih kulkas. Soalnye kalo misalnye rice cooker, aye bisa masak nasi di dandang dan pake kompor. Kalo penyedot debut, aye bisa nyapu manual supaye lebih menyeluruh. Tapi kalo buat badogan-badoogan yang sisa, bahan buat bikin badogan, badogan beku, dan laennye yang kagak tahan lama. Kalo ade kulkas, kte bisa nyimpen badogan yang kagak tahan lama supaye bisa lebih awet. Jangan lupa juga kalo ade kulkas kite bisa nyetok es batu, es krim, cokelat, dan laennye yang pas buat dalem keadaan dingin. Nyok deh kite beli elektronik kulkas dan jaga kulkas kite!


Elu di rumah, siape yang kerjain urusan rumah tangga? Pembantu? Atau elu dan keluarga gantian atau bagi-bagi tugas rumah tangga? Nah ade pekerjaan urusan rumah tangga yang elu kagak demenin? Kalo aye ade, ya entu lipet baju. Karena aye kuliah dan kagak bisa masak, nyetrika, atau pekerjaan susah laennye, aye kebagian tugas lipet baju yang katenye "gampang". Sebenernye mungkin buat beberape orang, pekerjaan rumah satu entu emang gampang, tapi kagak bagi aye. Aye kagak bisa ngelipet dan males juga, Selaen entu,  capek juga kalo udeh numpuk. Makenye aye pengen punya mesin pelipet pakean otomatis yang pake teknologi robotik dan katenye bisa ngelipet 10-12 baju pade satu ronde. Nyok nabung buat beli!


Selaen cerita beruntung tentang hp, aye juga punya cerita buruk nih. Waktu itu ceritanye aye punya hp nyang lagi ngetremd dah ampe sekarang. Kejadiannye waktu itu tuh pas aye masih SMA trus mau maen ke mall nyang rada jauhin naek kendaraan umum. Kejadiannye pas aye mao pulang, di jalan pulang aye duduk diangkot paling pinggir. Kaga nyampe 20 menit jalan, tuh ada 2 orang naek motor trus narik tas aye nyang isinye tuh semuanye ada di situ. Waktu itu aye kaga berani pulang karna tas nyang aye pake juga punyanya si nyak. Hape aye juga raip tuh di bawa ama maling. Mau dikejar juga kaga bisa soalnye aye naek angkot, yang ada di dalem angkot cuma bisa ngeliatin doang lagi.


Di rumah nyak aye punya tipi layar datar. Emang kebiasaan tuh kalo punya tipi remotbye tuh suka ngilang atau ga rusak. Tuh tipi belon lama dibelinye, baru 2 taun dah kalo kaga salah mah. Tuh tipi emang sering dibuat youtuban ama nonton pelem jadi dipakenya pasti tiap hari. Semenjak remot rusak kite kalo matiin ama nyalain pake tombol ti tipinye, trus teryata gara-gara sering dipencet tombol on offnye jadi tuh tipi rusak, ampe sekarang tuh mati total. Hampir 2 taun kaga dibenerin, dulu pernah nanya berapa harga benerinnye ampe berjuta-juta, ya mikir lagi kan mau kaga mau. Padahal tipi tabung dulu kaga kaya gitu, jadi kalo punya tipi lcd mending ati-ati dah pakenya harus banget pake remot biar kaga rusak.


Kalo kite fikir-fikir si lumanyan ye punya kamera bagus tuh bisa kite investasiin. Zaman sekarang kan lagi model tuh nge vlog-nge log gitu trus kalo banyak nyang liat penghasilan kite bisa dari bikin konten itu. Modalnye cuma kamera bagus ama jago ngedit trus udeh bisa jadi duit. Orang nyang bikin video-video gitu penghasilannya mah udeh gede banget, apalagi kalo die udah pada di endorse, pantes aja vloger-vloger itu beli kamera maen mahal-mahalan, penghasilan mereka aja udeh balik modal tuh buat beli kamera. Malah bisa lebih, jadi dengan modal kamera doang tapi kitanye kreatip tuh kamera bisa jadi alat nyari duit.


Ayè têrakhir maèn kê Dufan taun 2013 barêng têmên-têmên lès ayè. Tujuannyè buat ngêlêpas pênêt sêabis bêlajar têrus-têrusan. Maklum, wayah ntu bêbêrapè bulan lagi bakal UN. Kitè janjian di Stasiun Bêkasi jêm tujuh pagi buat naèk kêrèta Commuter Line tujuan Ancol. Sêabis ngantrè sêkitar 1 jêm, akhirnyè kitè bisè masup jugè. Kalo kagak salèh ingêt, dulu tikètnyè masing 125 rèbu. Wahanè nyang pêrtamè kali kitè naèkin adalah kora-kora. Abis naèk kora-kora, kitè naèk bianglala. Dari atas kincir gêdé êni kitè bisè ngêliat Jakarta dari kêtinggian 30 mètêr. Wahanè nyang sêmpêt kitè cobè sêlanjutnyè adalah rango-rango amè niagara-gara. Kitè kagak banyak nyobè wahanè laèn karna antrèannyè panjang bangêt. Karna udèh capèk jugè, akhirnyè kitè pulang jêm ênêm sorè.


Emiten industi perpelema, pengelola bioskop, ama penyediaan makanan, minuman, PT Graha Layar Prima Tbk(BLTZ) ngelaporin kerugian die pas taun 2020. Kerugian die tuh sampe 445,83 milyar. Padahal nih tahun 2019, keuntungannye perusahaan in tuh ampe 83,34 milyar. Bukan kaga ade alesan, selama pandemi semua bioskop tuh dipaksa tutup, jangankan bioskop , mal juga pade tutup. Turunye pendapatan bioskop tuh bukan dari pengunjung aje, tapi dari bisnis makanan minuma, ama iklan-iklan juga pas itu kaga berjalan. Pendapatan dari iklan tuh turun gede juga, besarnye ampe angka 30,85 milyar dari nyang tadinye 168,14 miliar pas taun 2019. Nah tahun 2022 ini industri pelem udeh mulai membaik lah, jadi kaga ampe rugi nyang berkelanjutan.


Peran danè darurat dalêm pengelolaan keuangan pribadi mêrupakan aspek nyang amat penting, apalagi padè wayah terjadi sesuatu nyang di luar dugaan atau kagak êlu inginkan. Danè darurat mêrupakan pos penting dalêm keuangan anggaran bulanan êlu. Tapi faktanya, banyak orang cenderung lupa menyisihkan pemasukannya buat mengisi pos danè darurat, terutama buat generasi milenial. Menurut survei nyang dirangkum olèh konsultan keuangan Lifepal dari taun 2021, 90,7 persen orang Indonèsia kagak memiliki danè darurat dalêm jumlèh nyang memenuhi standar minimum. Alasannya, karna kudu ngêbayar cicilan utang nyang melebihi batas ideal keuangannya. Sêlaèn ntu, pengeluaran bulanan nyang gêdé amè kurangnya pemahaman soal pentingnya danè darurat juga turut membuat generasi milenial bêlon menyiapkan danè darurat.


Waktu aye masih bocah, kayaknye sih kelas 6 SD, aye nemuin hidden gem pas liburan bareng sodara-sodaranye aye di rumah encingnye aye. Pas paginye, aye dan sodaranye aye lagi di balkon, ngadem gitu, soalnye enak bener hawanye. Nah sodaranye aye entu ngedenger kayak suara aliran aer gitu. Die nyuruh aye buat fokus biar bisa denger juga. Dan aye pun akhirnye ngedenger suara aliran entu. Akhirnye, kite berdua turun ke bawah dan ngasitau sodara-sodaranye kite yang laen buat nyari entu suara aliran aer. Kite sih mikirnye sungai ye. Karena rumah tante aye itu walaupun di kota Bogor, masih kerasa banget alamnye. Akhirnye kite ijin ke encingnye aye buat ningkring di sekitar rumahnye sambil berharap nemuin asal entu suara aliran. Akhirnye setelah kite jalan beberape meter, kite pun berhasil nemuin asal suara. Ternyate bukan sungai, tapi entu suara adalah suara aer yang ngalirin sawah. Kite pun langsung masuk ke entu sawah yang luas dan cakep bener. Kite ningkring-ningkring di entu sawah, di bagian jalan setapaknye. Entu adalah pengalaman pertama aye maen di sawah. Pemandangan di entu sawah bener-bener cakep, bikin mata aye sejuk. Menurut aye, entu termasuk hidden gem saking cakepnye pemandangan di entu sawah tapi sepi bener.


Indonèsian Basketball League musim 2023 bakal digêlar di dêlapan kotè dêngan lêbih banyak pêrtandingan. Kumpêtisi bola baskèt paling bêrgèngsi di Indonèsia êni dijadwalin bakal dimulè padè 14 Januari 2023 ampè Juni 2023. Sêbanyak 16 tim bakal bêrsaing pêranti mêrêbutin podium têrtinggi. Kumpetisi nyang tumannyè mulè di Jakarta, karang bakal dimulè di Dènpasar, Bali. Nantinyè abis dari Bali, IBL 2023 bakal mingsêr kê Malang, Surabaya, Solo, amè Yogyakarta. Kêmudian, kumpêtisi masupin wayah jêdè karna bulan puasè amè SEA Games Kamboja. Abis ntu, bakal mulè lagi antarè kê Bandung, Jakarta, amè Batam atau Tangêrang. Tapi, têrkait nyang êni, susunannyè bêlon pasti karna masing adè pêngurusan ijin. Sêlaèn pormatnyè nyang karang kagak nêrapin sistim dipisi, padè babak playoff bakal nêrapin pormat kandang tandang. Nyok, dukung pêrjuangan tim baskèt paporit kitè di IBL 2023!


Kalo kita mau dateng ke tempat tanding olahraga ngajak bocah, kita kudu dateng paling awal. Kalo bisa, sebelom acara olahraga dimulai kita ama bocah udah ada di tempat itu duluan. Kalo kita dateng di awal, suasananya belom tapi rame ama penonton laen, bocah jadi bisa nyiapin mental gitu, kagak kaget. Beda ama kalo kita datengnya pas udah rame, si bocah jadi ngerasa asing, ngerasa aneh. Udah gitu, kalo datengnya pas masih sepi, bocah jadi bisa nikmatin suasananya dulu ama bisa ngeliat tempat dari yang tadinya sepi ampe rame. Sama kayak dateng, kalo bisa baliknya juga paling awal. Tujuannya biar anak kagak keburu kedekeran. Udah gitu, kalo kita pulang barengan ama penonton laen biasanya ngantri, bahkan ampe gencet-gencetan. Suasana kayak gitu bikin bocah kagak betah.


Seperti agama lainnye, umat kristiani yaitu umat beragama Katolik dan Kristen juga merayakan hari besar keagamaannye. Selama satu tahun setidaknye umat Kristiani akan memperingati empat hari raya. Empat hari raya ntu, adalah hari raya Paskah, Pentakosta, kenaikan Isa Almasih, dan Natal. Kite bahas yang sering kite denger selain Natal, ya ntu hari raya Paskah, ntu merupakannye perayaannye yang terbesar dan puncak perayaannye keagamaan umat kristiani. Dimane umat Kristiani memperingati peristiwa kebangkitan Yesus Kristus setelah tiga hari disalibkan. Sebelumnye ntu, umat kristiani akantolik mengikuti ibadah Tri Hari Suci yaitu Kamis Putih, Jumat Agung, dan Malam Paskah. Setiap hari memiliki makna dan arti yang berbeda. Tanggal hari raya paskah tidak tetap setiap tahunnye, paskah dirayakan pada hari Minggu pertama sesudah bulan purnama  yang jatuh pada tanggal 21 Maret atau sesudahnye, sehingga Paskah biasanye jatuh di antara tanggal 22 Maret hingga 27 April.


Kemaren ane dibawain panci kukus ame emak ane, panci kukusnye eni panci serbaguna, bisa dipake buat masak atawa kukus-kukusan, panci eni diameternye 20 cm, punye 2 susun, tutupnye kebuat dar kaca bening transparan, gagangnye anti panas jadi kalo lagi masak ape-ape terus mau mindahin kaga perlu takut kepanasan, nah eni hari ane mau bikin bolu kukus, sekalian praktekin resep dari emak ane. mudah-mudahan berhasil dah, biar eni panci ade fungsinye, biar kaga ngjogrog kesimpen aje diem di dapur ane, mudah-mudahan juge dengan ntar ane berhasil bikin kue bolu kukus bise jadi ladang rejeki juge buat ane, jadi bisa nyambi jualan di kantin kantor atawa lewat online.


Waktu aye kecil dulu tuh, aye takut banget punya ade cowo. Pas Nyak hamil, pokoknye aye bilang ama Nyak ama Babeh kaga mau punya ade cowo. Padahal tuh Babeh kepengen banget punya ade cowo, soalnye ade aye nyang sebelomnye udah cewe. Aye ampe nangis kejer karna bener-bener kaga mao dapet ade cowo. Nyak ama Babeh pan ampe bingung tuh, tapi setiap ditanya aye kaga mau tuh jawab, apa alesan ampe aye takut banget punya ade cowo. Sebenernye aye takut punya ade cowo gara-gara takut disembeleh pas ibadah qurban, kaya Nabi Ismail nyang disembeleh karna perintah Allah SWT. Denger cerita aye semua orang pada ketawa akhirnye dijelasin kalo sekarang qurban udah diganti kambing ato sapi, nah pas itu aye jadi paham dah, ya namanya dulu masih kecil jadi blom paham.


Orang yang melakukan kegiatan usaha disebut wirausahawan. Die bertanggung jawab atas persiapan, dan pengoperasian seluruh proses bisnis, mulai dari pembelian hingga pemasaran produk. Seorang wirausahawan ntu juga harus bisa membaca trend pasar agar kagak salah sasaran saat memasarkan produknye. Seringkali, wirausaha juga disebut sebagai wiraswasta karena beberapa ahli berpendapat bahwa sebenernya kagak ada perbedaan yang signifikan dalam pengertiannye. Padahal, dalam Kamus Besar Bahasa Indonesia (KBBI), kedua istilah ntu memiliki definisi yang sama. Namun, ada juga orang yang beranggapan bahwa wiraswasta, dan berwirausaha adalah dua hal yang berbeda. Wirausahawan bisa percaya diri memiliki usaha, atau bisnis sendiri, sedangkan berwiraswasta juga terkadang bisa dilakukan dengan bekerja untuk orang lain. Penggunaan kedua istilah ntu sering tumpang tindih. Jika disimpulkan bahwa perbedaan wirausaha, dan kewirausahaan terletak pada sikap mental atau bentuk usaha, dan kegiatannye.


Muhammad Charis Munandar lêmês. Mukènyè pucêt amè awaknyè pênuh dêngan luka lècèt. Mêski bêgono, wargè Dèsa Pegirikan, Kêcamatan Talang, Kabupatèn Têgal êni masing bisè sêdikit komunikasi. Kêpisahnyè Charis amè têmênnyè bêrawal wayah dirinyè nyêri pêrut amè pèngèn bèrak. Waktu ntu diè pèngèn turun dari puncak. Ujug-ujug nongol kabut têbêl. Diè sêpêrti dikêpung kabut sêhinggè kagak bisè nêmpo apè-apè. Karna panik, Aris bêrupayè ngêgêroin têmên-têmênnyè nyang udèh jalan lêbih dulu di dêpannyè. Tapi, upayènyè ntu siè-siè. Kabut nyang putih ntu mangkin têbêl. Diè kagak bisè nêmpo têmên-têmênnyè. Suasanè wayah ntu hêning amè antêng, padahal diè udèh ngêgêroin têmên-têmên, tapi kagak adè nyang dêngêr. Kabut têbêl ntu nyêlimutinnyè cukup lamè. Sêudèh kabut ntu pêgi, Aris bêrusahè buat turun kê bawèh. Tapi, diè kagak tau jalannyè. Diè gè akhirnyè nyusurin sungèi dèwèkan tanpè pêrbêkêlan logistik. Kalo malêm ari, Aris molor di bawèh pu’un tanpè ngêgunèin alas. Sêlamè tigè ari ntu pulè, Aris kagak pêrnèh gêgarês. Diè tibang minum aèr sungèi.


Indonesia terkenal memiliki segudang atlet berprestasi yang terkenal di mancanegara. Mulai dari atlet bulu tangkis hingga panjat tebing, sederet nama atlet Indonesia harum dan mendunia. Torehan prestasi di pentas internasional membawa mereka terkenal. Bahkan salah satu di antaranye tercatat dalam Guinness World Records. Jika Aries mendapat julukan sebagai Spiderwoman Indonesia, maka atlet panjat tebing lainnye, Kiromal Katibin, dijuluki sebagai Spiderman asal Indonesia. Prestasi yang sangat membanggakan, dan membuat nama Kiromal diakui dunia adalah ketika ia memecahkan rekor sebagai atlet tercepat dalam kejuaraan International Federation of Sport Climbing (IFSC) di Prancis pada Juni 2022.Atlet yang akrab disapa Kiki ini lahir di Batang, 21 Agustus 2000. Die udeh mulai menekuni olahraga panjat tebing sejak usianya baru menginjak 7 tahun. Kiki mengikuti kejuaraan tingkat daerah pada tahun 2009 dan kejuaraan nasional 2 tahun setelahnya. Dari situlah, bakat dan kebolehannye Kiki semakin terlihat hingga mampu mewakili Indonesia di kejuaraan internasional.


Waktu nongton berita Mardona meninggal dunie, Doel sedih bangat pas ntu. Die selalu demen ame anggota squad Argentina ame kleb Barcelona. Apalagi, Maradona udeh sempet jadi pelatih negaranye ndiri. Doel inget-inget dulu sering bangat baca-baca berita soal prestasi Maradona ampe dibilang sebage lejen-nye sepak bola make julukan 'Tangan Tuhan' gegara perna ngaku golnye dicetak pake kepala die ame tangan Tuhan. Lepas dari ntu, tropi-tropi nyang die bawa emang sebanyak ntu, sih, dari internasional, kleb, ampe indipidu ade semue die punye. Doel, walopun kagak punye bakat maen bola kek Maradona kesukaannye, bakal tetep ngikutin jejaknye Maradona nyang bae-bae ampe bise dikenal sedunie.


Elu tau kagak, kalo pas elu ngerasa stres atau tertekan, elu bisa nyoba berolahraga buat ngusir stresnye? Kalo dari artikel yang aye baca, entu emang banyak manfaatnye, mulai dari ngasih manfaat yang mantep buat kesehatan fisik bahkan sampe kesehatan mental. Soalnye, olahraga entu katenye bisa micu pelepasan hormon endorfin. Kagak cuma entu, olahraga juga bisa ningkatin dopamin dan serotonin. Nah, elu tau kagak, ape aje olahraga yang bisa ngusir stres? Olahraga yang bisa bantu ngusir atau ngurangin stres entu ade yoga, jalan santai ataupun cepet, tenis, sepak bola, dan laennye. Nyok deh, mulai nyoba berolahraga! Tapi inget, kagak boleh berlebihan dan harus cari tau dulu gimane ngelakuin entu olahraga secara tepat ye, biar dapet manfaatnye!


Dalem Obby, kita kudu ngelewatin rintangan di jalur yang percis ama deretan tingkat atawa anak tangga. Kita bisa juga ngubah warna tingkat itu, tinggal pilih aja satu. Terus, kita gunain fungsi color di menu edit. Tingkat atawa anak tangga tadi juga bisa kita ganti jadi balok merah. Itu nandain adanya rintangan. Di dalem menu Obby, kita juga bisa nemuin macem-macem rintangan, kayak puun, prajurit, robot, ama laen-laennya. Karna udah disediain juga, kita tinggal nambahin rintangan di titik-titik yang kita pengenin. Kalo udah nyelesein permaenan, kita ke file terus pilih Publish to Roblox. Bikin tampilan yang gonjreng biar pemaen laen mau nyoba maenin permaenan yang kita bikin. Kalo udah, pencet tombol Create Place. Kalo udah gitu, permaenan yang kita bikin udah muncul di Roblox.


Pesawat udara nyang ade sekarang ntu Pesawat terbang modern yang memiliki massa lebih berat dari udara ini diterbangkan pertama kali oleh Wright Bersaudara  yaitu Orville Wright dan Wilbur Wright, dengan menggunakan pesawat rancangan sendiri yang dinamakan Flyer yang diluncurkan pada 17 Desember 1903 di Kitty Hawk, Dayton, Ohio Amerika Serikat. Sejatinya, Wright Bersaudara adalah pembuat sepeda yang terobsesi untuk membuat sebuah alat mekanis yang dapat melayang diudara dan dikendalikan oleh manusia, ibarat burung yang terbang bebas dan Mereka merancang pesawatnya sendiri. Pesawat ini hanya cukup untuk satu orang dan menggunakan baling-baling yang dirancang sedemikian rupa dengan system transmisi sederhana yang ditenagai oleh desain motor bakar generasi awal sebelom semodern sekarang eni


Minggu pagi yang cerah, aye, enyak, empok, adek sepupu cowok aye, encing, dan nenek aye pergi ke Monas. Pas kite udeh sampe di sono, udeh lumayan ade beberape keluarga yang udeh gelar tiker buat piknik sambil nikmatin udara pagi di Monas. Enyak, encing, dan nenek aye pun pade mulai gelar tiker dan nyiapin printilan piknik laennye, lebih tepatnye sih badogan buat digares. Sementara aye, empok, dan adek sepupunye aye pade maen bola. Terus kagak lamaan kite nikmatin piknik, ade suatu acara yang mau diselenggarain di entu tempat. Kayak wawancara gitu. Nah pas petugas dan tim stasiun TV -nye udeh ngedeket ke kite, nenek aye bilang, “Bentar ye, Pak. Kite beberes dulu.” Eh tapi ternyate kite kagak diminta pergi. Malahan, pihak TV-nye mau ngewawancarain aye terkait “olahraga favoritnye” aye. Nah karena pas entu aye masih bocah kelas 1 atau 2 SD, dan tiap selesai jam pelajaran olahraga aye dibolehin maen becak-becakan, jadinye aye kira maen becak-becakan entu termasuk olahraga. Jadi pas kecil, aye jawab kalo olahraga favoritnye aye entu becak-becakan. Dodol bener dah aye, jadi gagal masuk tipi kan!


Kalo ente demen nongtonin Koreaan, pasti kagak asing ame minuman nyang sering bangat muncul, warne botolnye ijo, terus biasanye diminum pake gelas sloki kecit gituh. Iye, nyang namanye soju enoh. Keknye kalo liat orang sonoh minum, mah, enak-enak bae rasanye, ye. Cuman, kalo dicobain ndiri, ternyate kagak sesedep nyang dibayangin. Namanye juge minuman beralkohol, ye, jadi ade rasa pait-pait sepet dari alkoholnye nyang kagak semue orang cocok ame rasa beginian. Buat soju enih, gegara masi kegolong alkohol ringan, jadi rasanye ketolong ame rasa buah-buahannye nyang lumayan manis. Pilihan rasa buahnye ade stroberi, persik, lemon, ame anggur. Kalo selaen buah-buahan, ade juge rasa yakult. Cuman, sekali lagi, gegara ade alkoholnye, jadi rasa manisnye malah kenganggu gituh, alias kalo emang eluh demennye ame nyang manis-manis, mending nenggak jus bae lah dibanding beginian!


Elu pernah ngadepin situasi kagak terduga yang butuh dana banyak bener dan kudu cepet juga? Pas entu pasti elu sadar kan, pentingnye nyiapin dana darurat? Keluarga aye pernah ngalamin kondisi di mane kite butuh dana banyak dan secepetnye buat pemeriksaan dan pengobatan aye yang pas entu sakit perut parah. Karena kondisi sakit perutnye aye, enyak dan babeh aye kudu punya dana yang banyak dan cepet buat biaya pemeriksaan dan pengobatannye aye di beberape rumah sakit. Nah untung aje, enyak aye udeh nyiapin dana darurat. Akhirnye aye pun bisa segera diperiksa di beberape rumah sakit dan diobatin karena enyaknye aye udeh nyiapin dana darurat. Nah makenye elu kudu jaga kesehatan biar kagak repotin keluarga elu kayak aye dan nyiapin dana darurat sejak dini.


Taon enih adalah taon ke-12 aye temenan sama temen-temen aye yang sejak SMP. Makanye, aye bisa bilang kalo entu hubungan udeh lama bener? Aye dan temen-temen aye yang sejak SMP bisa dikate punya hubungan yang cukup baek. Kenape? Soalnye, kite udeh temenan dari taon 2011 sampe sekarang 2023. Karena kite pas SMP-SMA di asrama, kite bener-bener bisa dikate 24/7 bareng. Kenape aye bisa bilang 24/7 bareng? Soalnye, mulai dari kite tidur sampe bangun, kite bareng terus. Sampe kite lulus SMP, SMA, lulus kuliah, dan bahkan sampe detik ini, kite masih bareng. Hubungan aye dan temen-temen aye yang udeh sejak SMP emang baek bener dah.


Nyeri pinggang atau cedera punggung bawah bejibun dialaminye oleh kite yang melakukan olahraga yang berat, seperti mengangkat beban, bersepeda, atau bermain golf, tenis, dan bisbol. Biasanye rasa nyeri akan muncul di bagian pinggang, atau punggung bawah. Nyeri ntu bisa disebabkannye oleh seabrek hal, seperti saraf terjepit, adanye robekan pada tendon atau otot, dan herniated disk. Ini adalah tanda bahwa olahraga yang sedang kite jalani udeh terlalu berat bagi tubuh, dan kite membutuhkan istirahat. Kite bisa mengobati sendiri nyeri pinggang ntu dengan cara beristirahat dan memberikan kompres dingin. Hindari dulu gerakan-gerakan seperti membungkuk atau mengangkat beban yang berat. Jika rasa nyeri udeh mulai reda, kite bisa melakukan peregangan ringan.


Kagak bisa dipungkirin, banyak bener orang yang jadiin basket sebagai olahraga favoritnye kan? Nah hal yang wajar bagi para pecinta olahraga basket, ngejadiin Michael Jordan sebagai olahragawan favoritnye. Michael Jordan entu katenye die ngebawa tim dari biasa jadi ke tingkat luar biasa. Hal entu lah yang dilakuin oleh Michael Jordan, yang merupakan jagoan dari olahraga basket NBA. Die emang udeh pensiun taon 2003. Tapi kalo kate orang-orang, Michael Jordan entu bintangnye pade urusan ngebawa Chicago Bulls ke puncak kesuksesan pas dapetin gelar NBA Championship buat pertama kalinye di taon 1991. Saat entu, pemaen yang dikenal karena lompatan tingginye entu, diklaim jadi pemaen jagoan pade sejarah NBA.


Di wirausaha, pasti bangat dikenal ame nyang namenye wirausahawan. Wirausahawan enih jadi aktor utame dalam pelaksanaan wirausaha ato bisnis mandiri enih. Kalo jadi wirausahawan, kudu bangat betanggung jawab ame manajemen keseluruhan operasional bisnis die, dari mulae ngurusin modal, ngurusin rupe-rupe produknye, ampe pemasarannye. Nyang paling penting dari si wirausahawan enih, gegara beda ame karyawan nyang kerja ame orang, kudu bise ngeliat tren pasar biar produknye bise dipromosiin ame disebar dengan bae, kagak salah sasaran pasarnye. Soalnye, sejalan ame tujuan dari kegiatan enih, bikin sesuatu jadi bernilai lebi tinggi dibanding sebelon diolah. Artinye, ntu sesuatu bakal kenilai tinggi kalo emang udeh sesuai ame pasarnye, jadi bemanpaat buat orang laen.


Jun dan Airin entu pasangan penganten yang belom lama nikah. Bisa dikate, mereka pasangan penganten baru. Umurnye mereka juga baru di akhir 20-an. Kehidupan pernikahannye mereka entu bener-bener damai, tentram, harmonis, dan penuh hal romantis. Mereka selalu saling komunikasiin ape masalahnye dan selalu diskusiin gimane cara nanganin masalahnye. Mereka juga masing-masing saling kasi tau ape yang mereka suka dan kagak suka, terutama terkait perilaku atau kebiasaan. Mereka kasi tau juga gimane cara perlakuin yang mereka anggep mereka suka. Make dari entu kehidupan dengan pasangan pade kisahnye Jun dan Airin entu bagus dan tentram bener, mereka saling komunikasi dan diskusi soalnye.


Lagu “Sirih Kuning” merupakannye lagu daerah populer Betawi yang menjadi lagu daerah DKI Jakarta. Lagu ntu juga sering digunakannye sebagai alunan ngibing. Biasanye, jika seorang penari membungkus selendang untuk seorang tamu, tamu tersebut bersedia menari bersama, yang disebut ngibing. Lagu “Sirih Kuning” mengiringi adegan tarian bersama. Umumnye lagu yang menjadi ketegangan ngibing disebut lagu sayur. Selain “Sirih Kuning”, ada lagu “Keramat Karam”, “Pasar Malem”, “Kacang Kacang” dan lagu sayur lainnya. Jika kita telusuri lebih dalam, lirik “Sirih Kuning” adalah baris-baris berima, terdiri dari baris-baris  yang berhimpitan dengan bunyi di akhir baris. Lagu ntu juga menceritakannye tentang sepasang kekasih yang sangat akrab. Karena vokalnye yang ceria, lagu ntu biasanye dinyanyikannye dengan wajah gembira, dan dinyanyikannye secara bergiliran.


Elu tau kagak, kalo Indonesia entu dikenal jadi negara multikultural yang tentunye terdiri dari aneka ragam agama, ras, suku bangsa, serta golongan? Entu perbedaan-perbedaan bikin Indonesia makmur budaya dan tradisi. Nah tiap taonnye entu ade macem-macem acara tradisional atau upacara yang terkait same adat dan budaya yang diselenggarain di beberape wilayah yang beda. Selaen buat ngejaga adat dan tradisi, entu acara-acara juga bertujuan buat narik atensinye pare wisatawan. Ade beberape upacara adat tahunan yang beken di Indonesia. Elu tau kagak ape aje upacara adat taonan yang beken di Indonesia? Nyok mulai kite pelajarin upacara-upacara adat yang ade dari tiap daerah di Indonesia!


Maen bola waktu kecil:SDMaen di jalan aspal dalem komplek, gawangnya pake sendal, Mulainya jam 4 sore sampe magrib Pake bola plastik, beli nya urunan. Nyeker, Kalo pas nendang trus kulit bagian atas jempol kaki ngegasruk aspal, hmmmm rasanya sedap, sampe warnanya putih, bisa korengan sampe seminggu Trus ditekel sampe jatuh, lututnya kena aspal, sama ga ngeluarin darah, daging putihnya kelihatan, sedapppp.....Pernahng mecahin lampu taman samping rumah, Bapaknya marah - marah, acara sepakbolanya bubarrr deh, Pernah juga bola plastiknya nyasar ke rumah Pak Haji (yg galak), bolanya di sobek, ga terima kita lempari gentengnya pake batu kerikil, Pak Hajinya keluar ngejar kita, apesnya cuma saya yg ketangkep, disandera dirumahnya, dimaki - maki, ditempeleng, akhirnya bokap dateng, gantian marah - marah, akhirnya baru dilepas


Olahraga yang ngebutuhin lapangan yang lebar selaen bulu tangkis, ada basket. Olahraga basket ini juga sama kayak bulu tangkis, ampir di semua sekolah ada olahraga basket. Ada sekolah yang nyeriusin basket ini ampe ngebentuk grup buat diikutin kompetisi ke sekolah laen. Olahraga ini emang lebih banyak digemarin ama bocah-bocah jelang remaja. Basket ini emang bagus diikutin remaja, soalnya banyak kompetisi basket buat umur-umur muda ini. Di dalem olahraga basket ada dua kelompok. Tiap kelompok ada lima orang. Tiap orang di kelompok punya posisi ama tugas yang laen-laen. Walopun gitu, tujuannya tetep sama aja, masukin bola ke dalem lobang basket. Selaen olahraga berenang, basket ini juga bagus buat pertumbuhan. Sering ngelakuin olahraga ini tulang kaki jadi lebih kuat.


Skydiving atau têrjun payung bolèh dibilang aktipitas olahragè nyang tibang didêmênin kalangan têrtêntu. Kagak tibang soal biayè, tapi gè kêsiapan mèntal sêbêlon ngêlompat kêluar dari pêsawat mênuju daratan. Mêski ngêmompa adrènalin, sènsasi têrbaèk wayah têrjun payung adalah ngêliat pêmandangan dari kêtinggian sêmbari ngêrasèin sêmriwing èmbusan angin. Têrjun payung ngêbutuhin pêralatan khusus amè pêrsiapan têrkait tatè carè têrjun amè mêndarat, têrmasup pêndampingan instruktur. Sêbêlon ngêlakuin têrjun payung, instruktur bakal minta pêlompat ngêlakuin pêrêgangan. Hal ntu bêrtujuan pêranti ngêbêntuk kêlênturan otot mêrèka. Soalnyè wayah têrjun payung, pêlompat bakal jatoh dêngan kêcêpêtan di atas 100 mil pêr jèm (mph). Pêrêgangan bakal ngêbantu supayè awak têrasa kagak têgang wayah nibla.


Tari barong nyang bêrasal dari Bali êni bukan tibang sêbuah nandakan, tapi adè maknè unsur-unsur kêpêrcayèan di dalêmnyè. Tari barong nyêritèin mitologis gambaran binatang bêruang nyang punyè kêkuatan goib amè dianggêp bisè ngêlindungin manusiè. Maknè dari tari barong adalah supayè ngêjagè kêsêimbangan antarè duè hal nyang saling bêrtêntangan, yakni kêbaèkan amè kejahatan. Kalo bêrêncanè nyaksiin tari barong wayah liburan kê Bali, bêrikut bêbêrapè lokasi pêrtunjukannyè. Salèh atu lokasi pêrtunjukan tari barong nyang paling têrkênal adè di Dèsa Batubulan, Kabupatèn Gianyar. Sêlaèn di Batubulan, êlu jugè bisè nyaksiin tari barong di Taman Budaya Garuda Wisnu Kêncana. Lokasi pêrtunjukan tari barong bêrikutnyè adè di Kêsiman, têpatnyè di Sekaa Barong Èka Budhi. Nyok, nonton pêrtunjukan tari barong!


Kalo kite nonton pertandingan, pasti tuh ada aje kote liat orang nyang selek, ngerasa curang lah, apa lah. Sebenernye kite sebagai penonton tuh boleh-boleh aja kan komentar, cuma kaga bae juga tuh ampe ikut campur ampe bikin rusuh pertandingan. Akibatnye kite bisa diusir tuh keluar lapangan trus juga kaga boleh lagi dah nonton tuh pertandingan. Kaga cuma itu, kalo kite bikin rusuh kan kite ngerugiin waktu nyang udeh kebuang sia-sia. Padahal 5 menit aje berharga tuh buat pertandingan. Bisa-bisa kalo pertandingannye mulur trus pertandingan nyang terjadi di hari itu kaga selesai semua, bisa ngacauin pertandingan satu hari penuh cuma masalah sepele.


Paris di Jakarta ade di Bekasi? Name restorannye emang kaye gono, lokasinye ge ade di Bekasi mengkenye kocak aje kalo dibacenye. Kemaren nyoba milih makan di latarnye pas mayan mendung bener-bener adem hehe. Di deket korsinye juga ade colokan listrik jadi aman buat ngeces hape biar kaga lobet. Aye mesen Champs Elysees Choco nyang hargenye 25 rebu. Aye rase eni pas buat aye, kaga keliwat manis. Buat kentelnye kaga bikin ampe seret jadi sedeplah. Apelagi minumnye pas tengari-ngari bolong makin sedep. Buat minuman eni aye kasih ponten 4.5/5 deh. Trus aye juga mesen Paris Platter nyang hargenye 55 rebu. Kalo kate aye ni, dari macem-macem nyang disajiin kentangnya sedep. Rase keseluruan gurih ditambah perintilan ama ngiasnye mayanlah bise dipoto buat ngonten. Mayan kenyang makan ini doang ge. Buat Paris Platter aye kasih ponten 4/5 dah.


Tahun 2018 Indonesia jadi tuan rumah acara Asian Games. Acara soal olahraga ini ada banyak cabangnya, salah satunya wushu. Ada atlet wadon dari Indonesia di cabang olahraga wushu ini yang jadi kebanggaan, namanya Lindswell Kwok. Dia dapet medali emas di Asian Games 2018. Lindswell pas ikut Asian Games waktu itu umurnya 26 taun. Abis menangin medali emas di ajang itu dia bilang mau pensiun abis itu. Omongannya itu bikin semua yang denger kaget. Sebelom ikut ajang ini dia udah menangin banyak banget lomba-lomba olahraga tingkat asia ama dunia sekaligus dapet banyak medali emas. Taun 2009 Lindswell udah ngoleksi lima medali emas di dalem acara Kejuaraan Dunia. Pas level SEA Games taun 2011 dia dapet medali emas di Jakarta, taun 2013 di Myanmar, taun 2015 di Singapura, ama taun 2017 di Malaysia. Lindswell bilang kalo dia udah terjun di wushu dari kecil, jadi udah mendarah daging gitu. Walopun mutusin buat pensiun di umurnya yang masih muda, dia tetep jadi atlit wushu wadon kebanggaan Indonesia.


Zaman sekarang kite juga mesti ati-ati ama nyang ngakunye tokoh agama, karna belom lama ini juga ada ustadz punya pesantren tapi anak-anak santrinya di perkosa, malah beberapa satri ada yang lagi hamil trus ada juga nyang udeh ngelahirin. Pan bener-bener kurang aja banget ye, anaknye pan bayar disitu, tapi malah dilecehin ama nyang punya pesatren. Orang-orang kaya gini nih nyang udah ngerusak citra ustadz, mereka punya lebih banyak ilmu agama cuma malah keblenger hidupnye. Kita paham bener nyang namanya manusia pasti punya salah, cuma kaga keterlaluan begini lah kelakuannye, udeh nyerupain setan namanye ini mah. Berharap ama siapa lagi kite coba, anak nyang kite titip supaya dapet bekal ilmu agama malah dilecehin, apa kaga mikirin masa depan tuh anak, mudah-mudahan dijauhin dah dari hal begitu.


Kejadi orang pelit ama taneman khusunye lagi buah-buahan tuh kaga cuma sekali aye rasain. Waktu itu tuh Ncang aye nyang sama juga nanem lagi pohon alpuket, trus sama juga kan buahnye tuh lebet banget. Kalo poon alpuket nyang ini mah kaga keliatan karna adanye tuh di belakang rumah die. Kite taunye buahannye lebat karna dia masupi  tuh ke status wa. Ya orang mana juga bisa liat kan, eh Nyak komen dah mao gitu nyobain atu biji namanye kan sodara ya. Lagian buah juga kalo banyak dibagiin orang malah berkah. Eh kedua kalinye kaga juga nyobain tuh keluarga, ya cuma sekali doang bebuah besoknye udeh kaga bebuah lagi.


Bulan Ramadhan memang penuh dengan keseruan dan kebahagiaan ya Sobat. Selain berpuasa, kita juga melaksanakan ibadah-ibadah pelengkap seperti Shalat Tarawih, tadarus Al-Qur’an hingga bersedekah. Bulan Ramadhan memang penuh dengan keseruan dan kebahagiaan ya Sobat. Selain berpuasa, kita juga melaksanakan ibadah-ibadah pelengkap seperti Shalat Tarawih, tadarus Al-Qur’an hingga bersedekah. Adapun untuk anak-anak, sangat dianjurkan untuk belajar dan latihan berpuasa agar nanti ketika usia baligh sudah terbiasa dan kuat untuk menahan lapar, haus, dan nafsu. Meski begitu, kita tetap diperbolehkan untuk tidak berpuasa jikalau kondisinya tidak memungkinkan seperti sakit, sedang dalam perjalanan jauh, hingga haid untuk perempuan. Oleh lantaran itu agama islam mengatur agamanya dengan fleksibel, kita sebagai umat harus bisa menjalankan ibadah dengan baik lantaran sama sekali tidak dipersulit oleh peraturan yang ada didalamnya.